Vreme 1328 - Istrazivanje – Istina o mladima: Druga strana medalje\nKakvi su zaista mladi danas, koje su sličnosti i razlike između ove generacije u Srbiji i njihovih globalnih vršnjaka, koje su to istine o njima koje su još neotkrivene, a šta su samo nagađanja i predrasude\nMladi su oduvek bili u žiži interesovanja i predmet analize pre svega iz sociološkog i psihološkog ugla, a poslednjih godina i u fokusu marketinške i medijske struke. I po pravilu, od strane šire javnosti i starije generacije, mladi su predmet kritike, osude, čuđenja, nerazumevanja pa i izvor zabrinutosti za budućnost koju će jednog dana voditi takvi naraštaji. Izuzetak nije ni sadašnja generacija mladih koja je možda više nego ijedna druga istraživana, analizirana i etiketirana kako na globalnom nivou tako i kod nas.\nKakvi su zaista mladi danas, koje su sličnosti i razlike između ove generacije u Srbiji i njihovih globalnih vršnjaka, koje su to istine o njima još neotkrivene, a šta su samo nagađanja i predrasude, to su bila pitanja koja su inspirisala studiju "Istina o mladima" ekspertskog centra McCann Truth Central. Cilj istraživanja je bio da na objektivan način otkrije i prikaže sliku mladih u Srbiji, uključujući njihove dobre i loše strane.\nIstraživanje je pokazalo da je današnja generacija mladih u Srbiji racionalnija, zrelija i pragmatičnija nego što se očekuje od nekoga u tim godinama. Ta racionalnost se ogleda u njihovom stavu prema novcu, kupovini, stanju u društvu, planovima za sopstvenu budućnost, partnerskim odnosima i mnogim drugim temama. A razlog su okolnosti u kojima je ova generacija odrastala i još uvek živi – 87 odsto mladih u Srbiji smatra da se danas suočavamo sa mnogim životnim problemima koji nisu postojali u prošlosti. Današnji mladi, koji su na izvoru informacija 24 sata, svesni su ekonomske krize, borbe i problema kroz koje prolaze njihovi roditelji i čitavo društvo, nemogućnosti nalaženja posla, zagađenosti, klimatskih promena, izbegličke krize, verskih ratova, terorističkih napada... Mora se priznati da prethodne generacije ostavljaju mnogo tereta na "nejakim plećima" današnjih mladih, što čini da su oni manje bezbrižni. Zabrinutost i osećaj nesigurnosti koji provociraju teška vremena uticali su da ova generacija razmišlja na vrlo pragmatičan način i pokušava da nađe najlakše načine kako bi došla do bilo kakve sigurnosti – a sigurnost u njihovom mikrosvetu pružaju porodica i posao.\nNa pitanje koju su im tri najveće želje za budućnost, najveći procenat mladih je odgovorio da budu zdravi (55 odsto), da sretnu srodnu dušu (40 odsto) i imaju uspešnu karijeru (36 odsto). Putovanja svetom je odabralo 35 odsto mladih, a pokazalo se da, za razliku od nekih prethodnih generacija kod kojih se uspeh merio materijalnim bogatstvom, mladi danas tvrde da im je bitnije da dožive različita iskustva nego da poseduju stvari (84 odsto se slaže sa ovom tvrdnjom).\nMladi, s druge strane, ne žele da budu poznati, iako bi se stekao suprotan utisak na osnovu ekspanzije reality show programa. Većina njih smatra da poznatost donosi preteranu izloženost i gubitak privatnosti, ali i izvesnu opasnost, jer u vreme društvenih mreža jedan pogrešan potez može učiniti da postanete predmet podsmeha. Tako je samo 1,5 odsto ispitanika iz studije među tri želje za budućnost odabralo da bude poznato. U skladu sa ovim rezultatom je i podatak da su mladim ljudima uzori broj jedan roditelji, pa tek onda poznate ličnosti.\nRoditelji su prvi od kojih bi većina mladih potražila pomoć u nevolji i savet, a 72 odsto njih kaže da porodica ima veći uticaj na njihove odluke nego drugovi/drugarice. Ova vezanost za roditelje u kojima vide najbolje prijatelje, uzore i sigurnu luku, reflektuje se i na planove koji mladi imaju za budućnost. Oni žele da jednog dana vrate roditeljima sve što su oni do sada učinili za njih, kako u materijalnom smislu tako i kroz pažnju i vreme koje će provesti sa njima. Polovina mladih bi potrošila novac na potrebe roditelja i porodice, a na pitanje kako bi jednog dana voleli da ih ljudi pamte, najveći procenat je odabrao tvrdnju "Kao osobu koja je brinula o porodici".\nOd mladih ljudi koji odrastaju u ovim, nimalo lakim vremenima mnogo se očekuje, ali im se s druge strane malo veruje. Ovo istraživanje je otkrilo dosta drugačiju istinu o generaciji mladih od slike koju mnogi imaju o njima. Ako im nešto možemo zameriti, to je nedostatak entuzijazma i inicijative u stvaranju prilika za bolji život u sredini u kojoj žive. Oni ne pokazuju volju da menjaju postojeće stanje stvari, koje i te kako kritikuju, već će radije da iskoriste lakše puteve i prečice kako bi ostvarili lične ciljeve, a jedna od tih prečica je odlazak u inostranstvo. Ovo je generacija koja ne želi da troši svoju energiju na stvari koje misli da ne može promeniti. Neke druge generacije su pokušale da promene sistem buntom i revolucijom, ali po njima, nisu mnogo uspele u tome... Kada stvari pogledamo iz njihovog ugla, možda im se ipak ni ovo ne može zameriti...\nAutorka je menadžerka za Analitiku i Razvoj, McCann Beograd\nKomunikacije – Digital i brendovi >\nMiks koji pravi razliku\nMedijska regulativa >\nI bi Zakon o oglašavanju\nIntervju – Nikola Ivanov, šef marketinga i digitala u kompaniji L’Oreal >\nPoruka pravoj osobi\nO studiji o mladima\nStudiju "Istina o mladima" sproveo je McCann Truth Central 2015. na 18 tržišta širom sveta, uključujući i Srbiju. Truth Central je globalni ekspertski centar McCanna prisutan u 168 centara čija je misija da uz pomoć sveobuhvatnih istraživanja otkrije neotkrivene istine o svetu oko nas. U studiji o mladima na globalnom nivou učestvovalo je preko 11.000 ispitanika uzrasta 16–29 godina, a u Srbiji je studija rađena na nacionalno reprezentativnom uzorku od 600 mladih.


EXPRES VESTI - Ubijen visoki lider ID\nUbijen visoki lider ID\nSekretar za odbranu SAD Eš Karter i načelnik združenog generalštaba oružanih snaga SAD, general Džozef Danford saopštavaju vest o ubistvu visokog lidera ID na konferenciji za norvinare u Pentagonu, 25. marta 2016.\nAmerički sekretar za odbranu Eš Karter saopštio je da su američke snage usmrtile Hadžija Imana, ministra finansija grupe Islamska država koji je takodje bio nadležan za njene spoljne poslove.\nKarter nije želeo da kaže da li je Iman ubijen u Iraku ili Siriji, kao ni da li je poginuo u kopnenom napadu ili vazdušnom udaru, ali je naglasio da Sjedinjene Države “sistematski eliminišu kabinet Islamske države”.\nPrema Karterovim rečima, Iman je aktivno planirao nove terorističke napade u zapadnim zemljama i pružao finansijsku podršku stranim borcima kako bi izvršili napade slične onima u Briselu.\nKarter je takodje rekao da je Abu Sara, takodje jedan od lidera Islamske države, ubijen ove nedelje u napadu američkom bespilotnom letelicom.\nMore in this category: « Brisel: Terorista držao ženu i dete kao taoce VIDEO\tOpomena tabloidu "San" zbog teksta o muslimanima »


Sastanak u BiH o ilegalnom ulasku migranata, posebno iz Srbije\nSastanak o ilegalnom ulasku migranata, posebno iz Srbije, i o stanju u Unsko-sanskom kantonu, gde je najveći migracioni pritisak, ministar bezbednosti BiH Selmo Cikotić je danas imao s direktorom Granične policije BiH Zoranom Galićem.\nBetaSeptembar 10, 2020\nGalić je ukazao na nedostatak kadra, saopštila Granična policija, i naveo da su gotovo svo raspoloživo osoblje i sredstva prerasporedjeni na istočni i severoistočni deo granice BIH, prema Srbiji.\nTamo je “najveći migracioni pritisak”, a “imamo ispomoć i drugih policijskih agencija, ali to nije dovoljno da se adekvatno odgovori”, rekao je on.\nMinistar Cikotić je rekao da će Granična policija BiH imati podršku Ministarstva bezbednosti, a i on i Galić su naglasili važnost unapredjenja saradnje i uključivanje svih nivoa vlasti za efikasnIje upravljanje migrantskom krizom u BiH.\nMinistar je o migrantskoj krizi razgovarao i s direktorom Službe za poslove sa strancima, Slobodanom Ujićem koji je ove godine registrovano više od 12.000 migranata.\nI Ujić je govorio o manjku ljudstva, kao i merama koje bi trebalo preduzeti u rešavanju problema kojim je posebno opterećen Unsko-sanski i Kanton Sarajevo, saopštila je Služba za poslove sa strancima.\nOcenjeno je da su neophodne izmene Zakona o strancima, Zakona o Službi za poslove sa strancima, kao i Pravilnika o unutrašnjoj organizaciji Službe, da bi bila operativnuja i efikasnije odgovorila na povećan priliv migranata.


Vučić primio Sultana - 05.11.2015, Sputnik Srbija\nPredsednik Vlade Srbije Aleksandar Vučić sastao se sa princom Sultanom bin Salmanom bin Abdulazizom el Saudom, predsednikom Visokog državnog saveta za turizam... 05.11.2015, Sputnik Srbija\nA hoće li skoro i Kurc doći da i njega primi?\nvesti, srbija, aleksandar vučić, ekonomija\n13:21 05.11.2015 (Osveženo: 00:53 26.08.2021)\n© Tanjug / OTO VLADA SRBIJE / SLOBODAN MILJEVIC Premijer Srbije Aleksandar Vučić (D) sastao se danas u Vladi Srbije sa princem Saudijske Arabije sultanom bin Salmanom bin Abdulazizom Al Saudom\n© Tanjug / OTO VLADA SRBIJE / SLOBODAN MILJEVIC\nPrinc Saudijske Arabije u poseti Srbiji\n3 Novembar 2015, 13:24\nPremijer Vučić je izrazio je zadovoljstvo zbog uspostavljanja diplomatskih odnosa dveju zemalja 2013. godine i otvaranja Ambasade Republike Srbije u Rijadu, kao i nadu da će Kraljevina Saudijska Arabija uskoro otvoriti svoju ambasadu u Beogradu.\nSrpski premijer je, kako je saopštila vladina Kancelarija za saradnju s medijima, rekao da će diplomatska predstavništva svakako doprineti jačanju političkog dijaloga dveju zemalja, ali i ekonomske saradnje.\nPremijer Vučić je saudijskom princu predstavio rezultate ekonomskih mera vlade, sa željom da i saudijske kompanije nađu interes za ulaganje u Srbiji.\nPosebno su naglašene mogućnosti za saradnju u oblasti turizma, koje treba da podstakne i Memorandum o razumevanju o turističkoj saradnji između dveju zemalja.\nSaudijski princ Sultan rekao je da na međunarodnoj sceni slika Srbije postaje stabilna i pozitivna.\nNjegovo veličanstvo je pohvalilo gostoprimstvo koje je doživeo u Beogradu i istakao lepote glavnog grada, sa očekivanjem da će ga projekat „Beograd na vodi" učiniti još lepšim i privlačnijim za turiste.\nTakođe je predstavio projekte u Saudijskoj Arabiji, pozvavši srpske kompanije da konkurišu za učešće u njihovoj realizaciji.\nPrinc Sultan predložio je održavanje saudijsko-srpskog poslovnog foruma na kojem bi se utvrdile mogućnosti za ekonomsku saradnju.\n5 Novembar 2015, 16:38


Kukali ste da vam mi donosimo koronu do kraja godine bice skoro milijardu manje,imao sam u nameri da gradim restoran u Srbiji na jednoj planini i moja 2 prijatelja takodje su imali velike planove medjutim dok je ove vlasti vise ni cent ne ulazemo u Srbiju previse rizicno\nSledece godine ce dobiti jos manje, pa nek opet zatvori granicu\nKAD SRBIN PO SVETU IDE U PENZIJU... Evo kakvi su penzijski sistemi u Nemačkoj, Austriji, Švedskoj, ali i gde je NAJBOLJE\nPenzijski sistemi u celoj Evropi menjaju se gotovo svake godine. Najnovija informacija dolazi iz Danske gde se govori o snižavanju starosne granica za penzionisanje. Ove godine u Srbiji je ova granica pomerena na gore, a sličan trend je i u mnogim drugim zemljama.\nSTAN NA PLANINI ISPLATIVIJI NEGO U BEOGRADU Investiciju na Kopaoniku i Zlatiboru moguće povratiti već za 5 godina\nAko planirate da svoju ušteđevinu uložite u nekretnine, trenutne cene kvadrata govore da je mnogo isplativije kupiti apartman na Kopaoniku ili Zlatiboru, nego stan u centru Beograda. Naime, iznajmljivanjem soba u popularnim planinskim centrima brže ćete otplatiti svoju investiciju, nego rentiranjem stana u glavnom gradu, a možete imati i dodatni benefit ako volite da skijate ili idete na vikend izlete.\nZAPOSLENIMA U ZDRAVSTVU DANAS PO 10.000 DINARA Mali: Od januara stiže i povišica\nDanas će biti uplaćeno po 10.000 dinara na ime jednokratne novčane podrške za zaposlene u zdravstvu, izjavio je ministar finansija Siniša Mali i dodao da je za te svrhe iz budžeta izdvojeno 1,55 milijardi dinara, odnosno oko 13 miliona evra.\nAko bi bile usvojene olakšice koje su predložili Grad Beograd i Privredna komora Srbije i neoporezivi deo prilikom kupovine prvog stana, za koji postoji povraćaj PDV-a, bio uvećan sa 40 na 60 kvadrata, budući vlasnici mogli bi da računaju i na 2.500 evra više u novčaniku.\nSADA I ZVANIČNO Šta je poskupelo i za koliko, a šta je jeftinije\nMeđugodišnja inflacija u Srbiji iznosila je u septembru 2020. godine 1,8 odsto, dok je na mesečnom nivou zabeležena deflacija od 0,5 procenata, objavio je danas Republički zavod za statistiku.


YUCOM za Danas o planiranim merama za smanjenjem broja lažnih azilanata (10.05.2011.)\nBeograd - Srbija mora da izbegne situaciju u kojoj će merama koje planira da upotrebi za smanjivanje broja lažnih azilanata napraviti sebi još veći problem, a to je kršenje ljudskih prava, pogotovo Roma, slažu se sagovornici Danasa Goran Miletići Milan Antonijević, stručnjaci u oblasti ljudskih prava.\nOni kažu da su izjave pojedinih državnih zvaničnika, kojima se krivica za ugroženost putovanja bez viza svaljuje na Rome, neumerene, kao i da mogu da dovedu do nasilja nad pripadnicima te manjine. Time bi se, ujedno, povećao broj tražilaca azila u zemljama EU.\nNakon što je Srbija dobila upozorenje EU da bi bezvizno putovanje moglo biti ugroženo zbog velikog broja lažnih azilanata, mnogi državni zvaničnici su javnost obaveštavali da su Romi i Albanci najbrojnija grupa koja zloupotrebljava slobodu putovanja.\nGoran Miletićza Danas kaže da će Srbija morati da primeni neke mere kako bi sprečila one koji zloupotrebljavaju pravo na traženje azila, ali i da će one morati da budu određene u saradnji s EU. „Imajući u vidu iskustva s ponašanjem vlasti prema Romima i rešavanju problema u vezi s njihovim raseljavanjem, na primer u Beogradu, treba biti obazriv i ne ponašati se bahato i paušalno, što je čest manir srpskih vlasti“, ocenjuje Miletić.\nNa pitanje Danasa da li bi neke mere mogle da dovedu do velikog talasa tužbi pred Evropskim sudom za ljudska prava u Strazburu, Miletićpodseća da svako ko namerava da tuži Srbiju pred tim sudom mora prvo da iscrpi sva sredstva pred domaćim pravosuđem. „U slučaju da bude tužbi pred tim sudom, Srbija će morati da dokazuje proporcionalnost svojih odluka i mera, jer Strazbur traži da mera kojom se ograničava neko ljudsko pravo mora da bude proporcionalna i opravdana, odnosno svrsishodna. Oduzimanje pasoša meni deluje pomalo ekstremno, dok je krivično gonjenje onih koji pomažu ilegalne migracije potpuno u redu“, objašnjava Miletić.\nOn upozorava da bi situacija s poštovanjem ljudskih prava mogla da bude pogoršana ukoliko dođe do napada na Rome. U toj se situaciji, prema rečima Gorana Miletića, stvara novi krug, jer oni koji eventualno budu napadnuti mogu da probaju da ponovo traže azil, a da kao razlog navedu upravo te napade.\nMilan Antonijević, izvršni direktor Komiteta pravnika za ljudska prava, za Danas kaže da su neumerene izjave u kojima se sva krivica svaljuje na Rome, koji su inače marginalizovana grupa u srpskom društvu.\n„Lišavanje slobode kretanja ili neke druge mere kojima bi se ugrožavala ljudska prava nisu rešenje. Treba raditi na unapređenju života Roma, koji se baš zbog loših uslova života odlučuju na odlazak u druge zemlje. Ako bi im se u Srbiji obezbedio normalan život, neki od njih se sigurno ne bi odlučivali na takav korak“, kaže Antonijević. Prema njegovim rečima, svako kršenje ljudskih prava i te kako bi finansijski koštalo Srbiju, ali, važnije od toga, država u drugoj deceniji 21. veka ne sme da dolazi u situaciju da ograničava i krši prava svojih građana.


6 stvari koje pravi lideri rade svakog dana – Cloud Coaching Magazine\nYou are here: Home / Blog / Mentori / Upravljanje / 6 stvari koje pravi lideri rade svakog dana\nKoje navike treba da izgradite da biste postali vrhunski lider\nNavike koje lider mora da ugradi u svoju dnevnu rutinu da bi bio uspešan, da bi napredovao i da bi ga drugi doživljavali i poštovali kao lidera.\nZato što efektivno liderstvo iako izgleda kao urođen talenat i laka stvar ustvari zahteva mnogo teškog rada na sebi i negovanje dobrih navika. Liderstvo se ne ograničava samo na razumevanje posla i sposobnost upravljanja sa timom. Istinski uspeh zahteva rad na personalnom razvoju i kontinuirano poboljšavanje svojih veština i sposobnosti da radi sa drugim ljudima.\nAko želite da se razvijete u vrhunskog lidera koji je sposoban da odgvori svim izazovima novog doba onda treba da usvojite sledećih šest navika.\nLiderstvo je najsličnije upravljanju brodom dakle dnevnoj obavezi kapetana da obezbedi da brod polovi u pravom smeru. Svakodnevna kontrola ciljeva i zadataka i određivanje prioriteta je navika koju lider mora da usvoji. Mnogi lideri se bude ranije da bi mogli na miru da razmotre sve ciljeve i poslove koje treba u tom danu da obave sa timom i da postave tačke progresa u toku dana na kojima će kontrolisati dinamiku i kvalitet reaizacije.\nNišta ne blokira razvoj lidera više od navike da se oslanja na samoga sebe i živi po devizi: ako hoćeš da nešto bude dobro urađeno uradi to sam. Iza svakog velikog lidera stoji tim sjajnih ljudi. Što pre usvojite ovu istinu pre ćete početi da formirate tim motivisanih i vrednih pojedinaca i da stvarate sinergiju između njih. Kada se uspostavi dvosmerna ulica poverenja između lidera i tima onda on može da počne da delegira rutinske poslove i rešavanje dobrog dela problema na svoje ljude a da sebi oslobodi prostor za rad na stvaranju pozitivnih promena u radu i razvoj zaposlenih.\nOhrabrivanje i motivisanje zaposlenih\nDa li je upravljanje čvrstom rukom sinonim za dobro liderstvo? Nije jer je to kvalitet kojim se ponose dikatatori. Nije ako želite da izgradite efektivan tim ljudi koji će funkcionisati besprekorno u dužem periodu. Najuspešniji i najugledniji lideri se fokusiraju na negovanje i poštovanje svojih članova tima jer su svesni da će ih takav stav ohrabriti i motiivsati da daju najbolje od sebe na poslu. Fokus dobrih lidera je pomaganje zaposlenima da se dnevno unapređuju u svom radu i da taj napredak primete i pohvale. Sem Volton osnivača jedne od najvećih i najmoćnijih kompanija u istoriji WallMart-a i legendarni lider je uvek isticao: Izvrsni lideri ne prestaju da se trude da razviju samouverenost zaposlenih. Ako ljudi veruju u sebe čudesno je šta sve mogu da postignu.\nProcenjuju svoj napredak\nAko želi da ostane konkurentan i relevantan u ovom vremenu sprinterskih promena lider mora neprestano da evaluira svoj progres. Kaže se da su najuspešniji ljudi oni koji imaju najveći broj smislenih alternativa. Lider zato mora dnevno da razmišlja o alternativnim načinima da se posao obavi efektivnije i efikasnije. Uslov za tu neprekinutu i plodnu kreativnost je neprestani personalni i profesionalni razvoj lidera.\nNauče nešto novo svakog dana\nDoba znanja je stupilo na scenu istorije i preuzelo glavnu ulogu u civilizaciji i svako ko ne želi da bude prevaziđen i zaostao u vremenu mora neprestano da širi svoju bazu znanja. Naročito je važno da lider bude „updejtovan“ sa svim tehnološkim inovacijama koje se tiču ne samo tehnologije njegovog posla nego i novih navika i preferencija korisnika kako bi mogao da obezbedi konkurentnost. Neophodno je da dnevno čekira svetske vesti, novine u njegovoj industriji, trendove u društvu i da povećava svoju inteligenciju kroz čitanje i učenje kako bi bio efektivan u radu. Liderska To Do lista mora da sadrži i novo znanje koje tog dana treba da usvoji.\nNema tog posla koji se neće dnevno suočavati sa preprekama i pravljenjem grešaka u procesu realizacije ciljeva. Lider je odgovoran da vodi svoj tim kroz proces uklanjanja prepreka i korigovanja grešaka koji usporavaju tim. Budući da se proces učenja sastoji od korigovanja grešaka lider mora da uvede praksu učenja iz grešaka u svom timu. Ona će im pomoći da izvuku pouke iz nekog procesa koji nije rezultirao kako su predviđali i da na osnovu toga što su naučili uspostave novu praksu ili proceduru koja će otkloniti tu grešku u budućnosti. Ovo je jedna od najvažnijih radnji i ogroman resurs informacija za inovacije u radu jer aktivno radi na smanjenju troškova u vremenu, energiji i novcu.\nAko nećete da radite bez jasnih ciljeva, da imate frustirane i nemotivisane saradnike, ako ne želite da budete prevaziđeni od vremena u znanju a od saradnika u veštinama i ako ne želite da se vrtite u krug ponavljajući iste neproduktivne greške onda treba da odmah počnete da usvajate ove navike.\nNajbolji lideri su oni koji imaju dovoljno pameti da odaberu prave ljude za posao\ni da se uzdrže od dnevnog mešanja u njihov rad.


Fekir sve dalje od Liverpula, za novu metu se bore sa Romom! - Sportske.net\nFekir sve dalje od Liverpula, za novu metu se bore sa Romom!\nBrazilac nadomak Reala - Ko će ga naslediti u Rimu?Grizman rekao "ne", šta dalje za Barselonu?Gecea traži "pola" Evrope, ovo je cena!Gecea traži "pola" Evrope, ovo je cena!Gecea traži "pola" Evrope, ovo je cena!\nLiverpul i Roma zainteresovani su za fudbalera Ajaksa Hakima Zijeha, prenose italijanski mediji.\nAgent 25-godišnjeg veziste bio je i u Engleskoj i u Italiji i sastao se sa predstavnicima zainteresovanih klubova kojih nije malo - Liverpul, Roma, Everton, Borusija Dortmund...\nJoš uvek nema zvaničnih ponuda, igrač je sa reprezentacijom na Mundijalu te bi mu cena mogla dodatno porasti.\nJirgen Klop još uvek nije pronašao pravu zamenu za Filipa Koutinja, posao sa Nabilom Fekirom je sve dalje od gotovog i ne bi bilo čudno da se Nemac okrene Zijehu, koji je procenjen na 25 miliona evra.


Princ Hari i Megan vraćaju svadbene poklone u vrednosti od osam miliona evra - Hello! magazin\nPrinc Hari i Megan vraćaju svadbene poklone u vrednosti od osam miliona evra\nPrinc Hari i Megan Markl moraju da vrate svadbene poklone, čija se ukupna vrednost procenjuje na preko 8 miliona evra\nRazlog je jednostavan i vezan je za strogi kraljevski protokol. Naime, kraljevska palata ne želi da osobe i kompanije koriste novopečene mladence, vojvodu i vojvotkinju od Saseksa za sopstvenu promociju.\nKad je reč o poklonima koje članovi kraljevske porodice dobijaju od privatnih osoba iz Velike Britanije, a koje ne poznaju lično, onda pokloni moraju da se odbiju jer se ne zna koji je zapravo motiv osoba koje ih daruju.Nekoliko nedelja uoči venčanja, mladenci su objavili da jedini poklon koji žele jeste donacija u jednu od sedam humanitarnih organizacija koje podržavaju.\n-Neki od poklona prebacuju se u humanitarne organizacije, dok neki ostaju unutar kraljevske kolekcije. Povremeno i po potrebi, neki predmeti daruju se organizacijama koje će ih bolje iskoristiti, rekao je nedavno za britanske medije predstavnik za javnost kraljevske palate.


Tag / Ratni brodovi / Vesti online\n"Ratni brodovi SAD trebalo bi da se klone ruske obale"\nDolazak ratnih brodova SAD u Crno more nema nikakve veze sa američkom bezbednošću, već je motivisan unutrašnjom politikom.\nIran se sprema da u martu pošalje brodove u Atlantski okean, ka američkoj obali gde će vršiti borbeno dežurstvo, javlja agencija IRNA, pozivajući se zamenika komandanta Ratne mornarice Irana...\nSAD su počele da se pripremaju da isplove vojni brod u Crno more i zatražile su od Stejt departmenta da o tome obaveste Tursku.\nRatni brodovi NATO-a približili se obali Sirije\nRatni brodovi NATO-a su se približili obalama Sirije, piše ruska televizija "Zvezda", pozivajući se na zapadne medije.\nNATO ratni brodovi uplovili u Crno more\nHrabrost ili ludost: Crnogorci hteli da napadnu Amerikance\nU poslednjem trenutku izbegnuta verovatno najveća bitka na Jadranu...\nPutin šalje ratne brodove u vode NATO, odgovor za ulazak američkog broda u Baltičko more\nZapadna štampa često upozorava na ruske ratne brodove u "vodama NATO-a". To je zato što ignorišu činjenicu da su u pitanju vode koje se ulivaju u Baltičko more, one vode na kojima se nalazi...\nVojni vrh Rusije upozorava: Na pomolu je nova opasna trka u naoružanju!\nZamenik načelnika Glavne operativne uprave Generalštaba Oružanih snaga Rusije, general Viktor Poznihir, javno je progovorio o dva scenarija po kojima sistem protivraktene odbrane Sjedinjenih...


Opština Odžaci sufinansira troškove prevoza kulturno-umetničkih društava\nRaspisan je konkurs opštine Odžaci za sufinansiranje troškova prevoza kulturno-umetničkih društava i ostalih udruženja u oblasti kulture za 2018. godinu. Konkurs traje do utroška sredstava predviđenih za tu namenu, a najkasnije do 31. decembra.\nU budžetu opštine Odžaci je opredeljeno 400.000 dinara za sufinansiranje troškova prevoza kulturno-umetničkih društava, odnosno 300.000 dinara za sufinansiranje troškova prevoza ostalih udruženja u oblasti kulture.\nPravo na sufinansiranje troškova prevoza imaju kulturno-umetnička društva i ostala udruženja u oblasti kulture sa sedištem na području opštine Odžaci koja su učestvovala na konkursu za sufinansiranje projekata iz sredstava budžeta opštine Odžaci i projekti su im prihvaćeni na tom konkursu.\nViše informacija o uslovima konkursa, potrebnoj dokumentaciji i načinu prijavljivanja može se pronaći na internet prezentaciji opštine Odžaci gde je objavljen kompletan tekst javnog poziva.\nNa sajtu opštine može se preuzeti obrazac za sufinansiranje troškova prevoza i prijavni obrazac.\nTagovi: Opština Odžaci sufinansiranje troškovi prevoza kulturno-umetničkih društava


Srbija spremna za pregovore o poglavlju o javnim nabavkama, čeka nas mnogo posla\nSrbija je tehnički spremna da u pregovorima o pristupanju EU otvori Poglavlje 5 o javnim nabavkama\nŠef sektora za evropske integracije u Delegaciji Evropske unije (EU) u Srbiji Radica Nusdorfer rekla je u četvrtak 20.10.2016 da je Srbija tehnički spremna da u pregovorima o pristupanju EU otvori Poglavlje 5, ono o javnim nabavkama, i da se izveštaj o napretku u toj oblasti očekuje sledećeg meseca.\n- To će biti teško poglavlje, očekuje nas mnogo posla - kazala je Nusdorfer na konferenciji u Beogradu o jačanju odgovornosti i kontrole u javnim nabavka koju je organizovala Uprava za javne nabavke i Program za razvoj UN.\nOna je dodala da treba poboljšati konkurentnost, transparentnost i sprovođenje zakona na svim nivoima kako bi bila uspešnija borba protiv korupcije.\nŠef Kancelarije Svetske banke Toni Verheijen smatra da su profesionizacija i etika veoma važni u sprovođenu postupaka javnih nabavki.\n- Svako ulaganje u unapređenje javnih nabavki pokazalo se višestruko korisnim i do sada je 3.000 ljudi obučeno i dobilo sertifikat o stručnosti za vođenje nabavki - kazao je Verheijen.\nDirektor Uprave za javne nabavke Predrag Jovanović rekao je da je sistem javnih nabavki u Srbiji značajno unapređen i da se sada samo tri odsto nabavki obavlja pregovorima za razliku od pre nekoliko godina kada je 50 odsto ugovora sklapano dogovorom.\n- Smanjeno je i prosečno vreme trajanja postupka, prošle godine je bilo potrebno 77 dana a ove 61 dan za realizaciju postupka, a opao je i broj poništenih ugovora. U poslednje dve godine uspešno okončane nabavke su sa 86 porasle na 90 odsto - kazao je Jovanović.\nOn je dodao da je sada potrebno više pratiti realizaciju ugovora o nabavkama i kontrolisati da li se za dati novac daje najbolja roba ili usluga.\n- Cilj je da se dostigne dobra praksa EU i da se za novac građana dobije najbolja vrednost - kazao je Jovanović i dodao da se godišnje iz budžeta države i lokalnih samouprava izdvaja tri milijarde evra za javne nabavke.\nPredsednica Republičke komisije za zaštitu prava u postupcima javnih nabavki Hana Hukić rekla je da je prošle godine bilo 1.910 pritužbi, a ove do sada 1.200 i da je u proseku oko 60 odsto bilo opravdano.\n- Nepravilnosti su uglavnom iste, a to su neprecizni uslovi konkursa, diskriminatorski kriterijumi i neznanje - kaže Hukić.\nČlan Saveta Državne revizorske institucije (DRI) Gordana Tišma smatra da se u Srbiji ne pridaje dovoljno značaja internoj reviziji kao kontrolnom mehanizmu i u javnim nabavkama.


Evo koliko su vremena poslanici proveli u skupštinskim klupama i šta su za to vreme radili\nPoslanici Skupštine Srbije su tokom 2016. godine uključujući stari i novi saziv radili u plenumu (samo sednice parlamenta) ukupno dva i po meseca i usvojili 88 zakona, 29 sporazuma i međunarodnih ugovora, saopštio je danas Otvoreni parlament.\nOd ukupnog broja zakona 59 procenata (51 zakon) usvojeno je po hitnom postupku.\nMeđu zakonima koji su usvojili tokom godine 23 zakona su nova, a 36 su izmene i dopune.\nSkoro sve usvojene zakone, odnosno 98 odsto (86 zakona) predložila je Vlada Srbije dok su dva usvojena zakona predložili poslanici Branislav Blažić i Aleksandar Martinović iz Srpske napredne stranke.\nBez predloga iz opozicije\nNijedan predlog zakona opozicionih poslanika nije bio na dnevnom redu Narodne skupštine Srbije.\nPored plenarnih sednica, poslanici su radili u skupštinskim odborima i u toku dva i po meseca, odnosno 75 dana održano je ukupno 268 sednica odbora.\nU prvom delu godine do marta i raspisivanja izbora poslanici su radili 25 dana u plenumu i za to vreme usvojili ukupno 41 zakon.\nVećina zakona usvojenih početkom 2016. godine u skupštinsku proceduru je ušla tokom 2015. godine.\nU novom skupštinskom sazivu, formiranom nakon izbora, u proceduru je ušlo ukupno 130 predloga zakona, od kojih su 67 podneli opozicioni poslanici.\nTokom jesenjeg zasedanja 47 zakona\nIpak kao i u skoro svim prethodnim skupštinskim sazivima na dnevni red su uglavnom dolazili predlozi zakona koje je inicirala vlada. Za 50 dana, koliko su poslanici i poslanice novog saziva proveli u jesenjem zasedanju, usvojeno je ukupno 47 zakona.\nKako je navedeno u saopštenju Otvorenog parlamenta, jesenje zasedanje donelo je na dnevni red dugo najavljivane zakone, pa su tako u 2016, između ostalog usvojene izmene Zakona o finansiranju lokalne samouprave, Zakon o sprečavanju nasilja u porodici i Zakon o stanovanju i održavanju zgrada.\nSa jedanaestim sazivom skupštine, koji je formiran 3. juna, u parlament su se vratile stranke koje su u prethodnim izbornim ciklusima ostajale ispod cenzusa - Srpska radikalna stranka i Liberalno demokratska partija. U parlament se vratila i Demokratska stranka Srbije.\nIpak novi saziv doneo je i nove poslaničke grupe - Pokret Dveri i Pokret Dosta je bilo. Ukupno 16 poslaničkih klubova, četiri više u odnosu na prethodni saziv, brojnija i raznovrsnija opozicija uneli su jednu novu dinamiku u rad novog saziva.\nDve kazne za vlast, a 24 opoziciji\nOd samog početka saziva dinamično i burno bilo je kako u plenumu tako i na sednicama odbora. Prekidanje konstitutivne sednice Narodne skupštine nakon višesatne rasprave, odlaganje izbora predsednika i potpredsednika, nepostojanje dogovora predstavnika vlasti i opozicije oko broja potpredsednika obeležili su sam početak rada novog saziva, posedća se u saopštenju.\nTokom 2016. godine izrečeno je ukupno 26 kazni za 17 narodnih poslanika i to dve kazne za poslanike vladajuće većine, a 24 za poslanike opozicionih partija.\nPoslanici o "kidnapovanju" Marka Đurića, jeftinim stanovima, vojnicima...\n222 Uglavnom donosili Zakone kako da otmu pate narodu i da skinu sa plate....to je i moja baba mogla...skup nepismenih....\nSasa iz Norway Ni jedan ovde pošten nije! Sve sam lopov,uvlakac,plagijator.


Mame u Srbiji mogu da prijave bahate poslodavce: Spisak firmi koje daju otkaz trudnicama i porodiljama biće javno objavljen - Recepti Balkana.net\nMame u Srbiji mogu da prijave bahate poslodavce: Spisak firmi koje daju otkaz trudnicama i porodiljama biće javno objavljen\nSvi poslodavci za koje se utvrdi da su kršili zakon naći će se na spisku koji će biti objavljen na sajtu Ministarstva za rad, zapošljavanje, boračka i socijalna pitanja.\nBuduće majke i porodilje mogu direktno ministarstvu da prijave maltretiranje na poslu, posle čega odmah izlazi inspekcija na teren, kažnjava poslodavca i objavljuje njegovo ime na internetu.\nRegistar poslodavaca za koje se utvrdi da su kršili zakon biće objavljen na sajtu Ministarstva za rad, zapošljavanje, boračka i socijalna pitanja, ekskluzivno saznaje Kurir.\n– Hoćemo da se javno istakne ko su poslodavci koji daju otkaz porodilji samo zato što ima bebu ili trudnici kada sazna da je u drugom stanju. To je ne samo grubo kršenje prava već i velika sramota za društvo, čemu ćemo stati na put – kaže resorni ministar Zoran Đorđević.\nMinistar Zoran Đorđević FOTO: Beta/Milan Obradović\n– Na sastanku sa predstavnicima nevladinih organizacija koje zastupaju trudnice i porodilje u Srbiji predočeno mi je da imaju problem prilikom prijavljivanja nepravilnosti u radu i zloupotrebe od strane poslodavaca. Kako bismo olakšali postupak i kaznili one koji zloupotrebljavaju mame i trudnice, daju im otkaze, ucenjuju ili uslovljavaju, naložio sam direktoru Inspektorata za rad Stevanu Đuroviću da, u okviru broja za prijavu rada na crno, formira i kategoriju namenjenu trudnicama i porodiljama – objašnjava Đorđević.\nA DA I VI POKUŠATE? OČAJNIČKI TRAŽILA POSAO, POSLALA HRPU MOLBI, A ONDA JOJ JE SINULA OVA IDEJA I SAD NE ZNA GDJE BI OD POSLA\nPrema njegovim rečima, broj 0800/300-307 predstavlja primer dobre prakse, te je sada to linija ne samo za rad na crno već je u okviru Vladine kancelarije namenjena svim inspekcijama, pa i onoj za rad.\n– Želimo da se majke u Srbiji osećaju sigurno i da znaju da država brine o njima. Svestan sam da postoji prostor za unapređenje, korak po korak, i siguran sam da ćemo uspeti da stvorimo bolje uslove za trudnice i porodilje. Naš predsednik Aleksandar Vučić dao nam je jasne smernice kada je ova oblast u pitanju, ulažemo maksimalne napore kako bismo ispunili sve ono što je naložio – objašnjava ministar.\nĐorđević ističe da je najvažnije da nevladin sektor i ministarstvo imaju dijalog, jer mame su te koje najbolje znaju šta im je potrebno:\n– Upravo radi toga organizovan je sastanak s Jovanom Ružičić iz Centra za mame. Na sastanku koji smo nedavno imali ona mi je objasnila koliko bi trudnicama i porodiljama značilo da imaju takvu vrstu pomoći i zaštite od poslodavaca, u okviru prijave kršenja njihovih prava. Nadam se da ćemo uskoro moći da razgovaramo o rezultatima.\nNA JESEN IZMENA ZAKONA\nKako ističe Zoran Đorđević, na jesen se očekuje da izmene i dopune Zakona o finansijskoj podršci porodici a decom budu u Skupštini.\n– Verzija zakona koji je trenutno na snazi omogućila je svim ženama pravo na porodiljsko, bez obzira na ugovor koji imaju. Sada pravo na porodiljsko imaju sve žene, angažovane honorarno, ugovorom o privremeno povremenim poslovima, autorskom ugovoru, ugovoru o delu, poljoprivrednice ili sezonski radnici. Naknade za prva četiri deteta su uvećane. Međutim, svesni smo da postoji prostor za unapređenje. Pored radne grupe kojom je predsedavala ministarka Slavica Đukić Dejanović, resor kojim rukovodim predložio je još izmena, a sve su upućene predsednici Vlade. Očekujemo da se zakon nađe u Skupštini na jesen – ističe Đorđević.\nAdmin July 18, 2019 ZANIMLJIVOSTI\n← Potočarka – salata bogata vitaminima, ali ne preporuča se onima s hipertireozom. Evo i zašto\nProsečna žena za jedan dan ispuni milion obaveza: Naučite kako da maksimalno uštedite vreme! →\nMesec dana sam jela tri puta više proteina nego inače: Desile su mi se OVE 4 stvari, i prve dve su FANTASTIČNE


Remi mlade reprezentacije na gostovanju u Atini. • CG-Fudbal\nHome Reprezentacija U21 Remi mlade reprezentacije na gostovanju u Atini.\n26 Mar 2019. 19:36\n– Igrali smo protiv veoma kvalitetne ekipe i mogu da budem zadovoljan našom partijom. Zadovoljan sam zalaganjem i odnosom prema igri naših igrača, ali ostaje žal što nijesmo pobijedili jer bi to bila prava nagrada za sve ono što su pružili na ovoj utakmici. Ovaj primljeni gol u posljednjim trenucima utakmice treba da nam bude pouka da nam se takve stvari ne smiju dešavati u kvalifikacijama. Gledajući prethodni prijateljski meč sa Panatinaikosom i ovo okupljanje, moram biti zadovoljan jer igrači pokazuju da prihvataju obaveze i zahtjeve stručnog štaba, kazao je selektor Vukotić.\nGRČKA – CRNA GORA 1:1\n0:1 – Ilija Vukotić 56′, 1:1 – Joanis Latrudis 90’+3′\nPrevious article„Licemjerni smo kada pričamo o Crnoj Gori“\nSljedećaNaš kapiten razočaran odnosom fudbalera Engleske


Bangkok: Napad planiralo najmanje 10 osoba\nCveće ispred hrama Eravan, gdje je u eksploziji bombe poginulo 20 osoba\nTajlandski zvaničnici saopštili su da je ovonedeljni smrtonosni bombaški napad na hram u Bangkoku najverovatnije planiralo najmanje 10 osoba, među kojima ima i stranaca, ali se veruje da ga nije izvela međunarodna teroristička grupa.\nTo je potvrdio portparol vladajuće vojne uprave Tajlanda Vitai Suvare u današnjem televizijskom obraćanju. On je rekao da Kinezi nisu bili direktna meta napada na hram Eravan, koji je popularan među Kinezima i drugim stranim turistima.\nRanije je šef nacionale policije Somuot Pompanmoung izjavio da je najmanje 10 osoba bilo uključeno u planiranje napada, u kojem su poginule najmanje 22 osobe, dok su stotine povređene. On je dodao da je grupa najverovatnije planirala napad oko mesec dana unapred.\nGeneral Apikart Suribunja izjavio je za francusku novinsku agenciju da će vlada Tajlanda zatražiti pomoć Interpola u hapšenju osumnjičenih.


Čekajući Piksija – Nova nada za Srbiju ili prašina u očima?\nBudućnost evropskog fudbala – ima li tu mesta za Srbiju?\nKK Partizan – Geneza propasti najvećeg srpskog kluba\nBaš kao u poznatoj drami Samjuela Beketa, fudbalska reprezentacija Srbije večito čeka nekog svog Godoa. Ovoga puta u pitanju je legenda srpskog i japanskog fudbala, Dragan Stojković Piksi.\nI mada je dolazak Piksija veoma blizu prema poslednjim informacijama, ostaje pitanje da li je to dovoljno da naša reprezentacija napokon zaigra na nivou koji se od nje očekuje, ili ćemo i dalje čekati Godoa, ko god on bio.\nSelektorska vrteška koja ne prestaje\nNema mnogo sigurnih stvari u životu, ali ako se kladite na to da fudbalska reprezentacija Srbije neće imati istog selektora duže od jednog kvalifikacionog ciklusa šanse, ne očekujte veliku kvotu.\nNakon neuspešnih epizoda sa Krstajićem i Tumbakovićem, Srbija je napravila još jedan korak unazad i ostala bez plasmana na Evropsko Prvenstvo 2020. Na kratko je navijačima u Srbiji vraćena nada nakon impresivne partije u Norveškoj, samo da bi brzo bili vraćeni u realnost nakon očajne predstave u Beogradu protiv Škotske, u direktnom duelu za plasman na EP.\nOno što najviše plaši jeste suluda situacija sa Slavoljubom Muslinom, koji je dobio otkaz nakon plasmana na Svetsko Prvenstvo 2018 u Rusiji. Na prste jedne ruke mogu se izbrojati slični slučajevi u svetu, gde selektor koji izbori plasman na neko veliko takmičenje dobije nogu umesto priliku da vodi svoj tim na tom takmičenju.\nSlučaj Muslin pokazao je da Fudbalski Savez Srbije vode u najmanju ruku amateri, nesposobni da prepoznaju pravi trenutak za promene ili jednostavno korumpirani u toj meri da su spremni da svoj lični interes stave iznad dobrobiti reprezentacije. Koji god slučaj da je po sredi, čini se da Srbiji ni Godo, tj. Piksi neće moći da pomogne.\nHoće li Piksi doći i šta onda da očekujemo?\nOdgovor Dragana Stojkovića se još uvek čeka, ali deluje da je dogovor blizu. Piksi treba da reši model isplate zaostalih dugovanja sa bivšim klubom, kineskim Gvangžuom, koji mu isplaćuje primanja nakon rastanka. Gvangžu je Piksiju dužan primanja za još godinu dana, pri čemu se taj dug briše ako on preuzme drugi klub ili reprezentaciju, osim ako Gvangžu ne pristane da isplati deo dugovanja.\nBilo kako bilo, ostaje pitanje šta zapravo Piksi može da uradi kao selektor Srbije i može li on, napokon, da postane dugoročno rešenje za klupu reprezentacije. Ono što je sigurne je da Dragan Stojković predstavlja osobu iza koje mogu da stanu svi. Sa njim na čelu, reprezentacija bi verovatno imala bezrezevnu podršku, što se nije dogodilo još od kada je Radomir Antić vodio Srbiju.\nIsto tako je za očekivati da igrači pod njegovim vođstvom pokažu zalaganje koje se od njih očekuje. Piksi je apsolutna legenda srpskog fudbala, osoba koja ima autoritet i harizmu da bude pravi lider. Sa druge strane, Piksi nema baš mnogo iskustva kao trener, makar ne van Azije. Do sada je u prethodnih 12 godina samo vodio svoju Nagoju i Gvangžu, pri čemu je sa Nogojom osvojio jednu titulu i jedan kup. Ne baš impresivna trenerska karijera, ali reprezentacija je svakako drugačija vrsta izazova.\nZa kraj, dok čekamo konačan odgovor Piksija, vredi napomenuti da bi njegov dolazak bio pozitivna stvar, pa makar to bilo some iznuđeno i kratkoročno rešenje koje će samo služiti da prikrije sistemske probleme u FSS. Neka Godo dođe, a onda kako nam bude.


Uzbunjivač iz Krušika u kućnom pritvoru | Patak Online – Valjevo vesti\nVALJEVO- Krivično vanpretresno veće Višeg suda u Beogradu donelo je rešenje kojim je potvređen kućni pritvor uhapšenom uzbunjivaču Aleksandru Obradoviću, IT stručnjaku iz fabrike “Krušik” iz Valjeva, prenosi agencija Beta. On je osumnjičen da je novinarima bio izvor za objavljivanje informacije o poslovima sa izvozom oružja, koji se dovode u vezu s ocem ministra unutrašnjih poslova Nebojše Stefanovića.\nNedeljnik NIN objavio je ranije da je pritvor od 30 dana određen “osobi” koja je navodno novinarima dostavila podatke o tome da je Branko Stefanović, otac ministra unutrašnjih poslova Nebojše Stefanovića, uklučen u trgovinu oružjem.\nNIN je naveo da javnost o tom slučaju nije obaveštena, kao i da je do “tajne akcije vlasti” došlo po objavljivanju teksta o trgovini oružjem na međunarodnom portalu “http://armswatch.com/”, kako bi se utvrdilo kako su kompromitujući dokumenti došli do novinara. Puštanje Obradovića na slobodu zatražila su novinarska udruženja i političke organizacije i održala skup podrške ispred Centralnog zatvora u Beogradu, prenosi agencija Beta.\nRadnik „Krušika“ je sinoć stigao u porodični dom u Valjevu, gde će biti u kućnom pritvoru. On je uhapšen 18. septembra, a za tri dana mu ističe pritvor od 30 dana, koji mu je određen. On je najpre bio u kućnom, pa u zatvorskom, pa mu je ponovo juče određen kućni pritvor, uz zabranu korišćenja interneta.\nIzvor: Patak online/Beta\nPrethodni članak Počela vakcinacija protiv sezonskog gripa\nSledeći članak Za danas je zakazana prodaja „Nove Srbijanke“


Sjedinjene Države i Evropa se medjusobno optužuju na trgovinskom planu\nTrgovinski komesar Evropske unije kritikovao je svoje partnere na pregovorima Svetske trgovinske organizacije u Hong Kongu, optuživši ih da ne pružaju prihvatljive ponude. Medjutim, Sjedinjene Države i druge zemlje kritikuju Evropu zbog toga što ignoriše veliki broj zahteva na poljoprivrednom planu.\nTrgovinski komesar Evropske unije, Peter Mendelson, koji predvodi jednu od 149 delegacija na ovonedeljnom sastanku, danas je bio kratak i jasan u opisu američkih pregovarača na sastanku u Hong Kongu:\n”Oni nisu još ni na početnoj poziciji. To je problem koji imamo.“\nSjedinjene Države su se priključile mnogim manje razvijenim zemljama u vršenju pritiska na Evropu da otvori svoja poljoprivredna tržišta za proizvode iz inostranstva. Mendelson optužuje Sjedinjene Države da su usvojile ”taktički“ a ne ”realistični“ pregovarački stav. Evropski pregovarači kažu da Sjedinjene Države i druge bogate zemlje moraju da učine više da smanje subvencije izvoza koje remete trgovinsku razmenu. Zemlje u razvoju, koje formiraju grupu pod nazivom G-20, žele da Evropska unija postavi rok za okončanje sopstvenih izvoznih subvencija. Mendelson se žali da zemlje grupe G-20 nisu voljne da u zamenu za to otvore svoja tržišta evropskim proizvodima i uslugama.\n”Brazil mi je sinoć u bar tri navrata jasno stavio do znanja ... da u ovoj rundi neće biti nikakvih ponuda niti koncesija od strane Brazila ili grupe G-20. Apsolutno nikakvih.“\nAmerički pregovarači kažu da Evropa do sada nije adekvatno uzvratila na predlog o smanjenju subvencija koji je Vašington izneo u oktobru. Džil Gerber, koji na ovim razgovorima predstavlja američkog senatora Čaka Graslija, ključnu ličnost u Vašingtonskoj trgovinskoj politici, kaže da će predsednik Buš uskoro imati manje fleksibilnosti u sklapanju sporazuma sa Evropljnima.\n” Izgleda da neki učesnici na ovim razgovirima ne shvataju da Kongres ima vrlo veliku ulogu u trgovinskim sporazumima.“\nPredsednikova pregovaračka ovlašćenja za odluke po kratkom postupku ističu 2007.godine i morala bi biti obnovljena glasanjem u Kongresu. Senator Grasli kaže da bi Vašington mogao više da se založi za regionalne i bilateralne trgovinske sporazume ukoliko ovonedeljni pregovori ne dovedu do pozitivnog ishoda. Sjedinjene Države bi takodje mogle staviti veći naglasak na sporazume u okviru Azijsko-pacifičke grupe za ekonomsku saradnju, ili APEC-a, organizacije ne obuhvata Evropu, a čiji udelo u svetskoj trgovini iznosi 48%.


„Papir u rukama ima i Beograd — četiri stuba za istorijski sporazum“ - Sputnjik Srbija\n16:34 02.06.2018 (osveženo 16:36 02.06.2018) Preuzmite kraći link\nPredstavnicima „Kosova i Srbije“ predstavljena su četiri stuba za istorijski sporazum, izjavio je za prištinsku „Kohu“ zamenik premijera Kosova Enver Hodžaj.\nŠto ne smiju Srbi, smiju Albanci: Hodžaj u Crnoj Gori agitovao za Mila\n„Ako je dijalog između dve zemlje uspeo da reši neka pitanja, kako tehničke tako i političke prirode, za kraj procesa ostaje da dve zemlje mogu da imaju normalne odnose i da to ocene kao okončanje stogodišnjeg sukoba“, kazao je Hodžaj.\n„Rešenje otvorenih bilateralnih pitanja između Kosova i Srbije je međusobno priznanje. I to je papir koji u rukama ima i Beograd“, dodao je on.\nPrema njegovim rečima, sledi učlanjenje Kosova u Ujedinjene nacije, koje kao proces prirodno zavisi od sporazuma Kosovo—Srbija, ali iznad svega zavisi od odlučivanja u Savetu bezbednosti UN.\nEvropska unija zahteva da Srbija i Kosovo postignu jedan pravno obavezujući sporazum o normalizaciji odnosa bez čije primene ne može biti učlanjenja u EU, a taj stav je jasno zacrtan i u Strategiji proširenja EU na Zapadni Balkan.\nHodžaj je rekao kako EU, koja posreduje u procesu normalizacije odnosa, nije isključila mogućnost da se tom procesu pridruži i Rusija, koja je stalna članica Saveta bezbednosti UN sa pravom veta i kroz taj organ UN treba da prođe i učlanjenje Kosova u UN.\nOn podseća da za razliku od prijema u UN, učlanjenje u EU zahteva jasne odnose Kosova i Srbije.


U Srbiji nema besplatne kontracepcije za mlade od 19 do 25 godina i nezaposlene\nVesti Autor:Beta14. feb. 202214:492 komentara\nU Evropi su i dalje izražene razlike između istoka i zapada kada su u pitanju pristup kontraceptivnim sredstvima i informisanosti o njima, a Srbija se našla na sredini liste, dok je među zapadnobalkanskim zemljama na drugom mestu. Atlas kontracepcije koji je objavio Evropski parlamentarni forum za seksualna i reproduktivna prava prikazuje 46 evropskih zemalja ocenjenih prema pristupu kontraceptivnim sredstvima, pristupu savetovanju i dostpunosti onlajn informacija o kontracepciji. U poređenju sa evropskim zemljama, u Srbiji zdravstveni sistem manje pokriva nabavku kontraceptivnih sredstava. Takođe, ne postoji pristup besplatnoj kontracepciji za mlade do 19 ili do 25 godina, kao ni za druge ranjive grupe kao što su nezaposleni.\nU pogledu pristupa savetovanju, Srbija je na sličnom nivou kao ostale zemlje, a urgentna kontraceptivna sredstva i hormonalna kontracepcija su dostpune bez recepta, prenosti EURACTIV.rs.\nNajčešći mitovi o spirali i pilulama za kontracepciju u koje se i dalje veruje\nPrema podacima GZJZ, samo u Beogradu izvršeno je 3.546 abortusa 2020. godine\nAntibiotici mogu da umanje dejstvo antibebi pilula\nInformacije o kontracepciji su dostupne samo na sajtovima nevladinog sektora, pri čemu se ti veb sajtovi mogu lako naći na internetu, kao i informacije gde nabaviti kontraceptivna sredstva. Nema, međutim, dovoljno dostupnih podataka o troškovima kontracepcije, kao ni informacija na manjinskim jezicima.\nSrbija je bolje rangirana od svih zemalja Zapadnog Balkana osim Albanije. Bolju ocenu dobila je i od drugih susednih država, Hrvatske, Bugarske, Rumunije i Mađarske.\nAtlas kontracepcije prikazuje jasnu razliku između istočne i zapadne Evrope.\nNajbolje rangirane su zapadnoevropske zemlje, a na vrhu liste su Belgija, Francuska i Ujedinjeno Kraljevstvo.\nZatim slede Luksemburg, Švedska, Estonija, Holandija, Portugal, Nemačka i Island.\nNa dnu liste je Poljska, a među 10 najslabije ocenjenih su Rusija, Bosna i Hercegovina, Mađarska, Crna Gora, Hrvatska, Grčka i Slovačka.\nNa istoku Evrope još mnogo posla\n"Evropa ima među najvišim stopama dostupnosti kontracepcije i najnižim stopama abortusa na svetu. Ali taj napredak je veoma neujednačen", izjavio je sekeratar Evropskog foruma za seksualna i reproduktivna prava Neil Data, istakavši da je jaz između istoka i zapada veći nego prošle godine.\n"Gotovo sve zemlje zapadne Evrope dobro rade, dok na istoku kontinenta ima još mnogo posla da se uradi", kazao je Data.\nIstraživanje pokazuje sveukupni napredak. Šest zemalja je prošle godine uvelo mere za poboljšanje pristupa kontraceptivnim sredstima, vlade podižu starosnu granicu za besplatnu kontracepciju i uključuju dugotrajnu reverzibilnu kontracepciju u zdravstveni sistem.\nDok je u zapadnoevropskim zemljama bilo niz pozitivnih promena, na istoku Evrope nije bilo napretka, uključujući članice EU Slovačku, Grčku, Hrvatsku, Mađarsku i Poljsku.\nPristup modernim, efikasnim, pristupačnim kontraceptivnim sredstvima i dalje je izazov za mnoge žene u Evropi, ali Data ističe da je "gubitnik i ove godine ostala Poljska".\nPrema rečima Date, Poljska je lošija nego prošle godine, ali ne zato što se situacija u toj zemlji pogoršala, nego zato što je analizirano više stvari i otkriveno da je "Poljska još gora od onoga što su očekivali".\nU 19 evropskih zemalja (41 odsto) kontracepcija je pokrivena nacionalnim zdravstvenim sistema, 13 zemalja (28 odsto) pokriva kontracepciju za mlade do 25 godine ili starije, dok 41 zemlja omogućava savetovanje u okviru nacionalnog zdravstvenog sistema. Vladini veb sajtovi sa informacijama o kontracepciji postoje u 18 zemalja.


Realizovan projekat rehabilitacije prirodnog i kulturnog nasleđa regiona | NS Reporter\nNOVI BEČEJ –Tokom prethodne dve godine realizovan je projekat „Rehabilitacija zajedničkog prirodnog i kulturnog nasleđa zarad budućeg razvoja regiona“ – Rehab NatCult Heritage u okviru Interreg – IPA Programa prekogranične saradnje Mađarska – Srbija. Ovaj projekat su zajednički realizovali mađarski grad Šandorfalva i opština Novi Bečej. Ukupna vrednost projekta je 557.602,20 evra, dok je doprinos Evropske unije 473.961,87 evra.\nProjekat, čija realizacija je počela 01.04. 2018. godine, udružio je partnere iz Srbije i Mađarske sa ciljem realizacije zajedničke ideje o očuvanju i unapređenju kulturnih i prirodnih vrednosti i održivom razvoju oba grada. Aktivnosti vezane za SRP „Slano Kopovo” i, u širem smislu, Novi Bečej bile su veoma šarolike, a obuhvatile su širok spektar dešavanja – od infrastrukturnog opremanja Specijalnog rezervata prirode „Slano Kopovo“ do radionica za najmlađe i kulturnih dešavanja.\nInterreg–IPA program prekogranične saradnje Mađarska-Srbija implementira se u okviru finansijskog perioda 2014-2020 Evropske unije, putem Instrumenta za pretpristupnu pomoć (IPA). Po principu „zajedničkog sistema upravljanja“ zemalja učesnica – Mađarske i Srbije, program finansira i podržava projekte saradnje organizacija iz Programske oblasti – okruga Čongrad (Csongrád) i Bač-Kiškun (Bács-Kiskun) u Mađarskoj i okruga Zapadna Bačka, Severna Bačka, Južna Bačka, Severni Banat, Srednji Banat, Južni Banat i Srem u Srbiji. Program pomaže razvoj i stabilnost pograničnog regiona, unapređuje opšti kvalitetživota u njemu, omogućava ekonomsku saradnju organizacija iz ove dve zemlje, neguje zajednički identitet, kulturno i istorijsko nasleđe pograničnog regiona i doprinosi njegovoj ekološkoj održivosti i sigurnosti.


Amerikanci će graditi Moravski koridor – INFO PLUS\nHome > Društvo > Amerikanci će graditi Moravski koridor\nAmerička kompanija Behtel počeće u drugoj polovini naredne godine izgradnju Moravskog koridora – autoputa dugog 110 kilometara, koji treba da poveže Ćićevac, Stalać, Kruševac, Trstenik, Vrnjačku Banju, Kraljevo i Čačak. Investicija je vredna 800 miliona evra i uključuje telekomunikaciono opremanje i regulaciju reka.\nTim povodom ministarka građevinarstva, saobraćaja i infrastrukture Srbije Zorana Mihajlović i potpredsednik američke kompanije Bechtel, Sean Kerry, potpisali su Memorandum o razumevanju i saradnji u izgradnji deonice „Moravskog koridora“ od Pojata do Preljine, koja u dužini od 110 kilometara povezuje nekoliko gradova i opština u centralnoj Srbiji sa oko pola miliona stanovnika i 25.000 firmi.\nPotpredsednik Bechtela Sean Kerry ističe da su procene da će izgradnja Moravskog koridora trajati dve i po godine.\nMihajlović je dodala da će razgovarati o najboljem načinu finansiranja izgradnje Moravskog koridora i naglasila da na jednom delu treba da bude izmeštena reka i telekomunikaciona infrastruktura.\nNa pitanje zašto se to radi bez tendera, Zorana Mihajlović pojašnjava da Srbija ima strateške ugovore sa više zemalja, na osnovu kojih je do sada izgradjeno mnogo pruga i puteva.\n„Iza svih velikih infrastrukturnih projekata stoji garancija države, a pošto je Moravski koridor strateški važan i prioritet, država će obezbediti garancije i za njegovo finansiranje“, ističe ministarka.\nAmbasador SAD Kyle Scott je podsetio da je prošlo 140 godina od prvog sporazuma o izvozu suvih šljiva iz Srbije u SAD, a da je prošlog meseca potpisan Memorandum o razumevanju izmedju Srbije i SAD u oblasti infrastrukture i da se sada „ubiraju prvi plodovi tog sporazuma”.\nSeminar za talentovanu decu\n07/21/2020 Redakcija korona virus mutacije, korona virus stručnjaci Kraljevo, korona virus Veterinarski specijalistički institut Kraljevo analiza testovi rezultati, sastav genoma korona virusa, veterinarski specijalisticki institut Kraljevo\nVeterinarski specijalistički institut u Kraljevu pritekao je u pomoć referentnim laboratorijama u Srbiji i od nedavno...\nKraljevo već nekoliko dana beleži rekordan broj obolelih od virusa Covid-19. Od 128 uzoraka sa teritorije...


Od danas saobraćajne kazne po novoj tarifi - www.lobi-info.rs\nJedna od brojnih novina je da je količina dozvoljenog alkohola kod vozača smanjena sa 0,3 na 0,2 promila, a vožnja u stanju potpune alkoholisanosti sa dva ili više promila alkohola predstavlja nasilničku vožnju – objašnjava Radenković.\nKrivac za gotovo 14 procenata svih saobraćajnih nezgoda sa poginulim licima je alkohol u krvi vozača. U pitanju je praktično svaka sedma saobraćajna nezgoda – napominje Radenković.\nKazne za vožnju u alkoholisanom stanju se po novim pravilima kreću od 10 hiljada dinara u fiksnom iznosu, i 20 do 60 dana zatvora ili rada u javnom interesu od 240 do 360 sati za nasilničku voznju.\nKada je reč o smanjenim kaznama, on kaže da je reč o jednom broju administrativnih prekršaja kao što je istek važenja vozačke dozvole ili kad istekne registracije vozila.\nZakon je pooštren i za nekorišćenje pojasa u vozilima pa će tako vozači od sada plaćati penale ako ne stave pojas, i to u visini od deset hiljada dinara, dok je ranije to bilo pet hiljada.\n„Na žalost, kod nas i dalje veliki broj građana ne koristi sigurnosni pojas, a pre svega na zadnjem sedištu gde se svega 10 odsto građana veže. Poražavajući je podatak da gotovo 60 procenata poginulih vozača i putnika u prošloj godini nije koristilo pojas u toku saobraćajne nezgode“ – napominje Radenković.\nKada je reč o bezbednosti dece, Radenković ukazuje na crnu statistiku da je prošle godine je na putevima poginulo četrnaestoro dece, od kojih je devet bilo u automobilima i zato su kazne drastično povećane.\nZa roditelje koji svoje dete prevoze na mestu vozača predviđena je kazna od 100 do 120 hiljada dinara, pored toga, zabraniće se vožnja najmanje osam meseci i sledi kazna od 13 do 15 kaznenih poena. Za prevoz dece na mestu suvozača kazna će od sada biti do 40 hiljada dinara i oduzimanje pet do sedam kaznenih poena.\nPored desetina izmena, Zakonom su pojedine kazne uvećane i 100 odsto, poput razgovora mobilnim telefonom, a posebne izmene je pretrpeo deo oko nasilničke vožnje. „Nasilničkom“ se smatra ako vozač prekorači brzinu u naselju iznad 90 kilometara na čas, odnosno 100 van naselja.


Američki izaslanik stigao u Pjongjang\nSpecijalni izaslanik Vašingona za Severnu Koreju doputovao je u Pjongjang na prve bilateralne razgovore na najvišem nivou sa severnokorejskim funkcionerima od kako je predsednik Barak Obama preuzeo položaj.\nVisoki američki funkcioner, čije ime nije navedeno, naveo je da izaslanik Stiven Bosvort neće nuditi nikakve nove inicijative Severnoj Koreji da obnovi šestostrane razgovore o okončanju nuklearnog programa Pjongjanga, ali je primetio da je Severna Koreja možda spremna da se ponovo priključi tim razgovorima.\nIsti funkcioner je takodje upozorio da će Severna Koreja biti suočena sa oštrim sankcijama ukoliko se ne složi da se vrati pregovorima.\nBosvort će se, prema očekivanjima, tokom trodnevne posete sastati sa prvim zamenikom ministra inostranih poslova Kang Sok Juom, ali nije jasno da li će održati i razgovore sa liderom Kim Džong Ilom.\nJuče je državna sekretarka Hilari Klinton rekla kako se nada da će Bosvort biti uspešan u nastojanjima da se Severna Koreja privoli da se vrati za pregovarački sto i „otpočne novi odnos“ sa Sjedinjenim Državama i njihovim partnerima.


ASAD: Svi prave greške, pa mogu valjda i ja\nASAD: Svi prave greške, pa mogu valjda i ja\nPredsednik Sirije Bašar el-Asad priznao je da je pravio greške, ali je rekao da nijedna strana u sirijskom građanskom ratu nije bez krivice. Asad je u intervjuu za nemački list „Špigel“, izjavio da su „pojedinci činili lične greške“, ali nije objasnio kakve su te greške bile.\n„Svi mi grešimo. Čak i predsednik greši“, naveo je nemački list Asadove reči.\nAsad, čija je vladavina pre više od dve godine izazvala proteste koji su prerasli u građanski rat koji je odneo više od 100.000 života, kazao je i da ne veruje u pregovarački proces s pobunjenicima, preneo je AP.\nNemački list, koji nije objavio kada ni gde je intervju a Asadom obavljen, naveo je da je sirijski predsednik pokazao volju da raspiše izbore pre nego što se u avgustu završi njegov mandat, kao i da još nije odlučio da li da se ponovo kandiduje za predsednika.\n„Ako iza mene ne stoji volja naroda, neću se ponovo kandidovati“, rekao je Asad. Upitan da prokomentariše napad hemijskim oružjem 21. avgusta u predgrađu Damaska, u kojem je poginulo više stotina ljudi, Asad je ponovo negirao da je njegov režim umešan u taj događaj.\n„Slika koju stvarate o meni kao nekome ko ubija sopstveni narod je pogrešna“, istakao je Asad.\n„Zapadni zvaničnici, koji kažu da ima malo sumnje da su Asadove trupe krive za napad, ‘više veruju Al Kaidi nego meni'“, zaključio je sirijski predsednik za nemački list.


Nakon Živinica, i-platforma uskoro otvara i svoj ured i u Kladnju - Akta.ba\nNakon Živinica, i-platforma uskoro otvara i svoj ured i u Kladnju\nPotpisivanjem Memoranduma nastojat će se poboljšati saradnja na realizaciji zajedničkih aktivnosti i projekata, a koji će doprinijeti jačanju veza između dijaspore iz Kladnja i lokalne zajednice.\n22.12.2020. 09:52 / Izvor: Akta.ba\nNakon potpisanog Memoranduma o međusobnoj saradnji s Gradom Živinice, i-platform potpisala je isti i sa Općinom Kladanj.\nNaime, Memorandum o međusobnoj saradnji Općine Kladanj i organizacije i-platforma sa sjedištem u Bernu, 17. decembra ove godine potpisan je u Kladnju, čime je i formalno ozvaničena uspješna saradnja. Potpisnici Memoranduma su načelnik Općine Kladanj, Jusuf Čavkunović te izvršni direktor organizacije i–platforma, Nikola Burić, u čije ime je nastupala predstavnica i-platforme u Bosni i Hercegovini, gospođa Dalida Karabdić.\n"I-platforma u Kladnju uskoro otvara i svoj ured jer svakako planiramo, pored provođenja akcionog plana, uspostaviti dobru saradnju između općina u Bosni i Hercegovini i Švicarskoj", poručila je Karabdić ovom prilikom.\nZahvaljujući ogromnim naporima i neprestanim aktivnostima, i-platforma i kladanjska dijaspora, potpomognuti institucijama, već su do sada zabilježili uspjehe, a svakako najznačajniji se tiče rekonstrukcije centralnog grijanja u jedinom kladanjskom vrtiću "Edina Čamdžić".\n"No, kao što smo i ranije naglašavali, tu zasigurno ne planiramo stati, stoga smo naredne aktivnosti rezervisali već za sami početak iduće godine, a detaljnije o tome govorimo na idućem "Kladanj Meet Up" događaju, kojeg smo rezervisali za 14. januar 2021. godine", poručuju iz i-platform.\n19. aprila online predstavljanje projekta Inžinjera bez granica\nOdržan prvi "Zenica Meet Up": Transfer znanja - budućnost Zenice i BiH\nPrvi "Zenica Meet Up" održat će se 23. februara\nOzvaničena saradnja i-platforme i NK "Čelik" Zenica


Vesti > Politika reciklira svoju staru računarsku opremu\nReč je o efikasnoj zameni Politikine stare računarske opreme novom, pri čemu će neupotrebljivu računarsku opremu BIS IT Recycling Centar preuzeti na reciklažu dok je iznajmljivanje, instalacija i održavanje nove računarske opreme povereno Sagi, kao sistem integratoru broj jedan u Srbiji (prema zvaničnim podacima o prometu).\nOvaj model predstavlja pionirsko uvodjenje evropske prakse za odnos prema statusu računarske i elektronske opreme u domaću kompaniju sa dugogodišnjom tradicijom.\nBIS IT Recycling Centar je u mnogome omogućio realizaciju ovog modela, počevši sa radom pre više od godinu dana kao sertifikovana kompanija iz oblasti reciklaže e-opreme sa iskustvom prenetim iz evropskih reciklažnih centara.\nOdržavanje računarske opreme u Srbiji, kao deo sopstvenih sredstava kompanije, predstavlja angažovanje obimnih vremenskih i finansijskih resursa. Postoji i problem nemogućnosti preciznog planiranja, rashodovanja i servisiranja zastarele e-opreme.\nIz navedenih razloga, slični projekti su već dugogodišnja praksa na zapadu jer su povoljniji, zahtevaju manje angažovanje resursa i bolje mesečno i godišnje planiranje troškova. Uz povećanje efikasnosti, istovremeno se obnavlja računarska oprema i pravilno odlaže stara.\nStoga kompanija Saga kao i BIS IT Reciklažni Centar predvidjaju da će i veliki broj drugih kompanija početi sa primenom ovog evropskog modela.


Izrael: Hamas će platiti za ubistva\nFotografije ubijenih izraelskih tinejdžera Ejala Jifraha (L) , Gilada Šaara (C) i Naftali Frenkela\nDesetine hiljada ljudi prisustvovale su danas sahrani trojice izraelskih tinejdžera Ejala Jifraha, Gilada Šaara i Naftali Frenkela, za čije je ubistvo i otmicu Izrael okrivio Hamas.\nIzraelski predsednik Šimon Peres poručio je da će ubice biti pronađene i da će Izrael preduzeti oštre mere u cilju iskorenjenja terorizma.\nIzrael je bombardovo desetine meta u Pojasu Gaze, koje se vezuju za Hamas, dan nakon što su na okupiranoj Zapadnoj Obali pronađena tela nestalih tinejdžera. Vojska međutim nije direktno povezala te napade, u kojima su povređene dve osobe, sa otmicama.\nIzraelski kabinet je, kako navode zvaničnici, podeljen u pogledu opsega budućih akcija na Zapadnoj Obali i u Gazi, dok Sjedinjene Države i Egipat pozivaju na uzdržanost. Premijer Benjamin Netanjahu, koji je takođe govorio na sahrani, poručio je da će Hamas platiti za ubistvo tinejdžera.\nIzraelski vojnici su nešto ranije aktivirali eksplozive u kući Amera Abu Ajše i domu Marvana Kavasme koji su, prema navodima Izraela, pripadnici Hamasa i osumnjičeni za otmicu tinejdžera. Ta grupa je inače odbacila tvrdnje da je umešana u nestanak tinejdžera.


Vučić: Sa Indijom možemo u trgovini da dostignemo i milijardu dolara - Studio B\nVučić: Sa Indijom možemo u trgovini da dostignemo i milijardu dolara\nVučić: Sa Indijom možemo u trgovini da dostignemo i milijardu dolara Tanjug\nEkonomijaEkonomija Pocetna 10. 01. 2017. 08:41:11\nPremijer Aleksandar Vučić rekao je, posle razgovora sa indijskim kolegom Narendrom Modijem, da veruje da ukupna tgovinska razmena koja je sada na nivou od 130 miliona dolara, može da dostigne i čitavu milijardu za pet do sedam godina.\n„Ali, mnogo je važnije da smo razgovarali o svim aspektima bilateralne saradnje, o tome šta treba da uradimo da bismo uvećali našu trgovinsku razmenu koja je na nivou od 130 miliona dolara. Mislim da možemo ne da je udvostručimo ili utrostručimo, već da dođemo do milijarde za svega pet do sedam godina. Za to je potrebno mnogo više da radimo“ rekao je premijer Srbije.\nKako je rekao od ove godine će raditi mešoviti Komitet koji zbog naše nespremnosti nije formiran u 2016. godini. „Razgovarali smo o poljoprivredi, od semenske prozivodnje do prerade, zdravstvu, o vojnoj namenskoj industriji, gde postoji više mogućih tipova saradnje naše drazave sa njihovim privatnim kompanijama, naših kompanija sa njihovim, na mnogo načina“ rekao je Vučić i dodao da se razgovaralo i o zajedničkom izlasku na tržište sa Ruskom federacijom.\nZamolićemo Indiju da bude protiv Kosova u Unesko\nPredsednik Vlade Indije Narendro Modi pružiće punu podršku teritorijalnom integritetu Srbije, odnosno, Indija ni na koji način neće priznati kosovsku nezavisnost, izjavio je danas premijer Srbije Aleksandar Vučić. Vučić je, u izjavi novinarima posle sastanka sa premijerom Indije, istakao da je ta podrška veoma važna za Srbiju, imajući u vidu da se verovatno ponovo bliži glasanje o članstvu Kosova u Unesku. „Zamolićemo ih da budu apsolutno protiv“, rekao je Vučić.\nPremijer je dodao da će kasnije danas razgovarati i sa predsednikom Kenije Uhuruom Kenijatom kojeg će takođe zamoliti da glasa protiv kosovskog članstva u Unesku. „Oni na njegovu inicijativu ne priznaju nezavisnot Kosova. Oni su bili uzdržani (na prethodnom glasanju). Pokušaćemo da pridobijemo njihov glas protiv, jer se u Unesku računaju samo glasovi za ili protiv“, objasnio je Vučić.\nPredsednik Vlade je dodao da je iskoristio priliku da premijera Modija pozove u Srbiju. „Mislim da će to biti još jedna velika poseta Beogradu. Očekujem da se to uskoro i dogodi“, zaključio je Vučić.\nVučić sa zvaničnicima Indije o ekonomskoj saradnji\nPremijer Aleksandar Vučić razgovarao je u odvojenim sastancima, sa državnim ministrom Gudžarata Vidžajom Rupanijem i predsednikom Federacije privrednih komora Indije Sorabom Patelom.\nKako je dodao srpska delegacija razgovarala je sa predstavnicima Federacije indijskih privrednih komora i o dolasku više turista u Srbiju. „Oni neretko dolaze u Dubrovnik. Rekao sam da je Beograd, uz sve poštovanje starog grada, da mislim da je Beograd lepši i da ima da se vidi mnogo više stvari nego u Dubrovniku i gradovima koje posećuju“, rekao je Vučić.\nPremijer je dodao da je sagovornicima poručio da je Srbija spremna na sve kako bi ublažila vizni režim i privukla što više turista u Srbiju. „Onda će mnogi doći, videti Beograd, zavoleti ga, potrošiti novac, ali uložiti i u svoje poslove, što je za nas od izuzetnog značaja. Turizam je bila jedna od grana o kojoj smo diskutovali i za koju verujem da ćemo imati konkretne korake u narednom periodu“, rekao je Vučić.\nVučić je podsetio i da Srbija sa Privrednom komorom Indije ima potpisan sporazum o saradnji još iz 2003, ali da se nije mnogo odmaklo na tom planu. „Sada smo dogovorili razmenu delegacija iz različitih sektora, kako bi naši privrednici odlazili u Indiju, i njihovi dolazili u Srbiju. Mislim da posle toga možemo da očekujemo rast trgovinske razmene, njihove nove investicije, ali i dolazak naših kompanija koje u Indiji mogu da zarade novac“, rekao je Vučić.\nPremijer Aleksandar Vučić obišao je danas muzej Mahatme Gandija u Gandinagaru. Vučić je obišao muzej, prisustvovao je projekciji filma o životu i radu Mahatme Gandija, lidera i duhovnog vođe borbe za nezavisnost i oca moderne Indije, pogldao eksponate i izložbu slika koja prikazuje Gandijev život i rad, i upisao se i knjigu utisaka.\nVučić na Samitu u Indiji: Srbija najbolja za investiranje\nPremijer Aleksandar Vučić danas je u obraćanju na samitu „Vibrant Gudžarat“ u indijskom gradu Gandinagaru rekao da će Srbija obezbediti najbolje moguće uslove za kompanije iz te zemlje koje će investirati u našoj zemlji.\n„Obezbedicemo najbolje uslove za indijske kompanije, a nadam se da će i srpske kompanije naći ovde u Indiji plodno tlo za nase investicije“, rekao je Vučić.\nPremijer Srbije je cestitao indijskom kolegi Narendru Modiju na veoma dobrim ekonomskim rezultatima.\nU obraćanju Vučić je podsetio Modija da mu je na jutrošnjem sastanku obećao da će doći u Srbiju i još jednom naglasio da će Srbija biti uvek pouzdan partner Indiji.


Nacionalni savet Bugara za 30 projekata izdvojio 2,1 milion dinara - Minority News\nUgovore su potpisali udruženje „Balkan“, rodno udruženje „Caribord“ i udruženje srpsko-bugarskog prijateljstva „Rila“. Zaharijev je kazao da će putem konkursa Nacionalnog saveta Bugara koji je završen 1. novembra biti finansirano 30 projekata sa područja čitave Srbije.\n– Za finansiranje projekata obezbeđeno je 2.100.000 dinara. Do kraja nedelje imaćemo potpisane ugovore o realizaciji svih projekata, a udruženja će ova sredstva dobiti do kraja godine. Do marta naredne godine udruženja će morati da realizuju projekte – rekao je Zaharijev nakon potpisivanja ugovora.\nOn je naveo da je novac za projekte raspodeljen na gradove i opštine srazmerno broju građana koji su se na poslednjem popisu izjasnili kao pripadnici bugarske nacionalne manjine.\nZaharijev je dodao da će po 700.000 dinara dobiti udruženja registrovana u Dimitrovgradu i Bosilegradu, a 700.000 dinara udruženja registrovana u drugim opštinama i gradovima na području naše zemlje.\nNa poslednjem popisu nešto više od 18.000 građana Srbije izjasnilo se da pripada bugarskoj nacionalnoj manjini.\nKategorije:\tArhiva, Bugarska zajednica


02/06/14 - 17:52h\nRG: Zimonjić i Nestor bez polufinala Pariza!\nSrpski teniser Nenad Zimonjić i Kanađanin Danijel Nestor nisu uspeli da se plasiraju u polufinale Rolan Garosa, nakon što su iznenađujuće poraženi od Hrvata Marina Draganje i Rumuna Florina Mergea sa 2:1, po setovima 7:6(2), 3:6, 6:7(5).\nDraganja-Merge 6 6 7\nNenad Zimonjić i Danijel Nestor ostali su bez plasmana u polufinale Rolan Garosa, pošto se hrvatsko-rumunski par pokazao kao izuzetno tvrd orah u ovom meču i na kraju u neizvesnoj završnici uspeo da slavi u taj -brejku trećeg seta.\nZimonjić i Nestor su loše ušli u meč i odmah na staru pretrpeli brejk, da bi odmah potom uzvratili i poravnali rezultat na 2:2. U nastavku seta oba para su bila sigurna na svoj servis i epilog prvog dela igre viđen je u taj-brejku. U tom delu igre, Beograđani su vodili od samog starta i sa dva mini brejka rešili prvi set u svoju korist rezultatom 7:2.\nU drugom delu, ključni detalj se dogodio u osmom gemu, kada Draganja i Merge prave brejk za vođstvo od 5:3, da bi u narednom gemu materijalizovali tu prednost i sa 6:3 stigli do izjednačenja u setovima.\nPočetak odlučujućeg seta je bio repriza prvog dela igre, Zimonjić i Nestor gube svoj servis, s tom razlikom što su ovaj put tek u osmom gemu vratili rezultatsku ravnotežu i poravnali rezultat na 4:4. Do kraja nije bilo brejka, pa je par koji ide u polufinale odlučen u taj-brejku. Srbin i Kanađanin su imali prednost od 5:3, ali Draganja i Merge serijom od četiri vezana poena osvajaju treći set i na taj način prolaze u polufinale.\nTeme: ATP Rang Lista, ATP trka, Daniel Nestor, Dubl igrač, Nenad Zimonjić, Rang Lista, Rolan Garos, Teniseri, Vesti


Airbus dostavio prva dva A330-800neo aviona | Avio Press\nAirbus dostavio prva dva A330-800neo aviona\nAirbus je danas dostavio prva dva A330-800neo aviona kompaniji Kuwait Airways, prvom naručiocu ovog modela. Dva nova Airbusa A330neo sa registracionim oznakama 9K-APF i 9K-APG su imala svoje probne letove u junu i julu ove godine a danas, tri meseca nakon testiranja, su dostavljeni kuvajtskoj nacionalnoj avio kompaniji. Dve nove letelice, kao i još 6 naručenih, će upotpuniti širokotrupnu flotu Kuwait Airwaysa koja se sastoji od 5 Airbusa A330 starije generacije kao i 10 Boeinga 777-300.\nAirbus trenutno ima svega 332 porudžbine za svoj A330neo od čega samo 14 za manju verziju, A330-800neo. Ovaj avion su naručili Kuwait Airways, Uganda Airways kao i još jedan kupac čije ime nije poznato. Verzija -800 je sertifikovana od strane EASA u februaru ove godine dok je veća verzija aviona svoje dozvole dobila dve godine ranije. Najveći operater Airbusa A330neo će biti AirAsia X koja je naručila neverovatnih 78 aviona.\nAzija Kuwait Airways\nAerodromi Njujorka će kažnjavati ljude bez maski\nNove linije kompanije TUI fly Belgium\nAzija Putnici Cathay Pacific u premium klasama neće...


Navijači Partizana sa Kosmeta: Bjeković za predsednika\nM. D. 13. aprila 2016. 13:59\nNavijači Partizana sa Kosova i Metohije podržali su Nenada Bjekovića u kandidaturi za predsednika kluba i pozvali sve kojima je crno-bela boja u srcu da im se pridruže.\n„Navijači Partizana sa Kosmeta uvek su bili uz Partizan i borili se za interese kluba. Zato punu podršku pružićemo Nenadu Bjekoviću na mesto predsednika i pozivamo sve ljude kojima je crno-bela boja u srcu da podrže Bjekovića i pomognu našem klubu da se vrati na staze stare slave i neprikosnovenosti u Srbiji“, navode navijači crno-belih u saopštenju dostavljenom Tanjugu.\nDalje se navodi da je Bjeković istinska legenda Partizana, čije ime ima težinu u fudbalskom svetu, za razliku od ljudi iz sadašnje uprave.\n„Ljudi koji sada vode Partizan doveli su klub u najgoru situaciju od osnivanja zarad viših interesa. Dolaskom Bjekovića na čelo Partizana nestale bi negativne pojave, navijači bi se vratili na stadion, stručni ljudi bili bi na odgovarajuća mesta, a legende ponovo vodile naš klub“.\nNavijači Partizana, nezadovoljni stanjem i rezultatima kluba, na utakmici protiv Mladosti iz Lučana, jajima su gađali članove uprave koji su bili u loži na zapadnoj strani stadiona u Humskoj.\nSportistima KK Partizan zabranjen ulazak na Kosmet\nPartizan bez trenera: Čanak podneo ostavku\nPrivremeno rukovodstvo Partizana, na čelu sa predsednikom Radne grupe Ivanom Churkovićem, pre nekoliko dana odložilo je vanrednu Skupšstinu za kraj sezone, koja je prvobitno trebalo da se održi u utorak.\nŠokantan poraz rukometaša Hrvatske u duelu sa Brazilom\nBeogradski maraton postao deo „World Marathon…\nCrvena zvezda – Partizan 2:1, tuča navijača u toku 2.…\nDogodilo se: FSS oduzeo bodove Crvenoj zvezdi i Partizanu!\nPartizan se porazom od Viktorije oprostio od Evrope


“Politika”: Savremena terapija za pacijente uz pomoć kliničkih studija | INOVIA\n“Politika”: Savremena terapija za pacijente uz pomoć kliničkih studija\nU Srbiji se godišnje sprovede oko sto kliničkih istraživanja, a u Evropi oko četiri hiljade kliničkih studija, piše dnevni list “Politika”. Zahvaljujući tim studijama, pacijenti dobijaju priliku da se besplatno leče najsavremenijom terapijom koja bi vrlo brzo mogla da postane zlatni standard u lečenju njihovih oboljenja, a zdravstveni radnici da se bave istraživačkim radom i budu u toku s najvažnijim novitetima u oblasti medicine kojom se bave. Međutim, pacijentima nije sasvim jasno šta se zapravo očekuje od njih ako daju pristanak da učestvuju u nekoj studiji i šta tačno dobijaju?\nBojan Trkulja, direktor Udruženja proizvođača inovativnih lekova INOVIA, naglašava da pre davanja saglasnosti za učešće u kliničkoj studiji, pacijentu mora da se omogući potpuni uvid u sve potencijalno dobre strane, ali i rizike kojima se može izložiti. To znači da pacijent mora da dobije pisani materijal, detaljno objašnjenje od lekara, kao i dovoljno vremena da sam, ili u konsultaciji s porodicom ili prijateljima, donese odluku o tome da li želi da bude uključen u kliničko ispitivanje ili ne.\n– Niko nema pravo da pacijenta koji nije dao pisani pristanak uključi u kliničku studiju mimo njegove volje, a čak i oni pacijenti koji su inicijalno dali saglasnost, imaju pravo da je povuku u bilo kojem momentu. Rizik, baš kao i kada je u pitanju terapija van kliničkog istraživanja, uvek postoji, ali su kliničke studije upravo i dizajnirane tako da se ispoljavanje bilo kakvog negativnog efekta na vreme primeti i u skladu s protokolom odreaguje u korist pacijenta – pojašnjava Trkulja.\nPravilo je takvo da je sponzor istraživanja u obavezi da obezbedi lek za sve učesnike ne samo tokom trajanja kliničkog istraživanja, već i nakon njegovog završetka, sve dok taj lek ne postane dostupan kroz zdravstveno osiguranje u zemlji pacijenta. Korist za zdravstvene ustanove je i finansijske prirode jer polovina sredstava namenjenih za sponzorstvo kliničke studije sleduju ustanovi.\n– Učešće u internacionalnim studijama zdravstvenim radnicima omogućava i proširenje mreže kontakata s vodećim stručnjacima iz njihove oblasti. Korist ima i država, budući da bolesnici koji učestvuju u kliničkim studijama rasterećuju pritisak na zdravstveno osiguranje. Naša Agencija za lekove i medicinska sredstva je u najvećem delu usaglašena s najboljom praksom koja vlada u zemljama Evropske unije. Ono što je moguće učiniti kako bi se privukle veće investicije u ovoj oblasti je praktične prirode, u smislu skraćivanje zakonskih rokova za dobijanje odobrenja, ili ujednačavanje zahteva etičkih komiteta koji odobravaju izvođenje studije u pojedinim ustanovama – dodaje Trkulja i pojašnjava da su prava pacijenata zaštićena na isti način kao što je to slučaj u drugim zemljama u kojima se to ispitivanje sprovodi, bilo da su u pitanju zemlje Evropske unije, SAD, Japana…\nKliničko istraživanje predstavlja standardnu obaveznu fazu u razvoju jednog leka. Da bi medikament mogao da dobije dozvolu za stavljanje u promet, neophodno je da se prvo kroz seriju rigoroznih testiranja dokaže da je takav lek pre svega bezbedan za upotrebu, a zatim i efikasan. Taj proces počinje ispitivanjem u laboratorijskim uslovima – prvo osnovni hemijski testovi, zatim testovi na laboratorijskim životinjama – i tek kada se na osnovu dovoljno robusnog kompleta podataka može s velikom sigurnošću pretpostaviti da će lek biti bezbedan i efikasan počinje njegovo kliničko ispitivanje.\n– Kliničko ispitivanje se obavlja u četiri faze, od kojih se tri dešavaju pre stavljanja leka u promet dok se četvrta obavlja kada je lek već odobren za upotrebu. U prvoj fazi se na malom broju ispitanika testira koja je doza leka dovoljno niska da taj lek i dalje bude efikasan, odnosno dovoljno visoka da isti ne bude preterano toksičan. U ovoj fazi u istraživanju učestvuje obično od 20 do 80 zdravih dobrovoljaca i ta faza obično ne traje duže od godinu dana. U drugoj fazi lek se ispituje na većem uzorku od 100 do 500 subjekata koji boluju od onog oboljenja za koje je lek koji se ispituje predviđen. Ova faza obično traje oko dve godine i osim pronalaženja idealne doze, ovde se testira i koji oblik leka bi zbog profila efikasnosti i toksičnosti bio najpoželjniji – tableta, injekcija… – ističe Trkulja.\nU trećoj fazi u istraživanjima učestvuje nekoliko hiljada ispitanika i tu se dokazuje da li je lek efikasan i dovoljno bezbedan da bi mogao da dobije dozvolu za stavljanje u promet. Zbog velikog broja ispitanika, istraživanje se obavlja u više zemalja, a ispitanici se određuju na način da uzorak po što je moguće više parametara (pol, uzrast, rasa, stanje…) odgovara populaciji koja će, ako bude odobren, zaista i koristiti taj lek. Dodatno, ispitivanje se obavlja po takozvanom duplo slepom principu koji podrazumeva da ni pacijent, ali ni lekar ne znaju da li je učesnik u studiji dobio lek koji se ispituje ili komparator. Na ovaj način se postiže potpuna neutralnost u praćenju efekata lečenja tokom trajanja studije jer se tek po njenom okončanju otvaraju šifre koje ukazuju šta je koji pacijent primio, kako bi mogla da se napravi nepristrasna analiza efikasnosti i bezbednosti.\nIspitivanja u poslednjoj fazi obavljaju se nakon što je određeni lek već dospeo na tržište jer se kroz njih prikupljaju opširniji podaci o efikasnosti, ali se lek testira i kod drugih problema gde se pretpostavlja da bi mogao da bude efikasan. Najveći broj kliničkih studija koje se obavljaju u našoj zemlji potpada pod faze tri i četiri.\nPrethodni tekstInovativne farmaceutske kompanije u Evropi podižu nivo transparentnosti objavljujući podatke o svojem ulaganju u zdravstvo\nSledeći tekstKineski/EU forum farmaceutske industrije


Komentari - Vučić i Bocan-Harčenko o bilateralnim i globalnim temama\nZnaci nam to sto imamo podrsku Rusije po pitanju KiM,kao i po pitanju gasa i ne samo to,Rusija nam je podrska i oslonac,neko na kog se mozemo osloniti u svakom pogledu\nSastanak koji će omogućiti još bolju saradnju između dve prijateljske i bratske zemlje.\nAmbasador Rusije ima vaznu ulogu u komunikaciji dve zemlje. Cesti sastanci su dokaz intenzivne saradnje.\nSrbija i Rusija gaje saradnju na medjusobnom razumevanju i realizaciji zajedničkih interesa.\nIzmeđu Rusije i Srbije danas vladaju odnosi dubokog poverenja i međusobnog razumevanja.Podrska koju Rusija pruza Srbiji je od velikog znacaja za dalji razvoj i napredak zemlje.\nSrpsko~rusko prijateljstvo svakim danom sve jace....Rusija nam je istinski prijatelj i podrska na svim poljima\nZahvalni smo Rusiji i Putinu na svemu sto cini za nasu zemlju\nSaradnja između dve bratske zemlje je na visokom nivou, i ovaj sastanak će omogućiti podizanje saradnje na još viši nivo.\nSrbija i Rusija treba i ubuduce da budu podrska jedna drugoj\nAkcenat staviti na jacanje saradnje i unapredjenje bilateralnih odnosa\nSrbija i Rusija imaju odličnu saradnju na svim mogućim nivoima. Zato su ovakvi sastanci važni za nastavak saradnje dveju zemalja.\nSrbije i Rusija su dve prijateljske drzave, pa su i razgovori u prijateljskom tonu.\nZa Srbiju je veoma važno da jača ekonomsku saradnju i prijateljstvo sa Risijom, jer samo na taj način možemo se boriti za bolju budićnost Srbije.\nHvala Rusiji na podršci u očuvanju našeg teritorijalnog integriteta i suvereniteta. Srbija će večno biti zahvalna Rusiji na podršci i pomoći koju oduvek imamo od naše braće Rusa.\nDesavanja u Ukrajini, BiH, Kosovu i Metohiji su ceste tema ragovora srpske i ruske strane.\nEkonomski razvoj Srbije je veoma važna tema, a saradnja sa Rusijom može da da samo pozitivne rezultate u pogledu ekonomskog razvoja Srbije.\nPrijateljstvo i saradnja izmedju Srbije i Rusije je viskom nivou.\nDok cene energenata divljaju po celom svetu, Srbija je zahvaljujući Rusiji i Putinu nabavila gas po znatno nižoj ceni. Živelo srpsko - rusko prijateljstvo.\nSrbija i Rusija cesto razmenjuju informacije, kada su u pitanju globalne teme.\nRusija je značajan partner Srbije na svim poljima i veoma je važno da se u narednom periodu jača bilateralna saradnja.\nSaradnja sa Rusijom nam donosi sigurnost i garantuje uspeh u pogledu bilateralne saradnje.\nVažno je u budućnosti raditi na jačanju ekonomske i bilateralne saradnje. Hvala Rusiji što je oduvek bila pravi i iskreni prijatelj Srbije.\nJačanje ekonomske saradnje sa Rusijom je od velike važnosti, jer znači ekonomsku stabilnost Srbije.\nRusiju i Srbiju povezuje vekovno prijateljstvo, te odnose i veze predsednik Vučić se od prvog dana trudio da unapredi i još više približi.\nSrbija i Rusija su dve prijateljske zemlje, koje imaju potencijal za jačanje saradnje. Biće ovo još jedan uspešan sastanak našeg šefa države i Harčenka.\nJačanje saradnje sa Rusijom je vetar i leđa daljem ekonomskom razvoju Srbije.\nSrbija sa Rusijom uvek ima dobre poslovne planove i projekte za budućnost\nZa našu državu je posebno važna podrška koji dobijamo od Rusa u svim projektima i planovima\nRusija se susreće sa izazovima u poslednje vreme i mi kao zahvalnost, a pre svega zbog bratskih odnosa, trebamo pružiti podršku našim prijateljima.\nNaša država je ponosna na saradnju sa ruskim partnerima i na prijateljske odnose\nVeoma je važno da nastavimo dobre odnose sa braćom Rusima\nZa nas su jako bitniji dobri odnosi sa Rusijom\nRusija je jedina svetska sila koja je uvei bila uz Srbiju. Na nama je da poštujemo sve što su učinili za nas i da nastavimo da gradimo prijateljstvo i saradnju podignemo na jedan viši nivo.\nRusija je veliko tržište i samim tim saradnja s njom je velika šansa da unapredimo naš izvoz, samim tim i našu privredu.\nVeliko hvala našim ruskim prijateljima što nam pružaju podršku u odbrani našeg teritorijalnog integriteta i suvereniteta.\nZa budućnost i buduću saradnju i prijateljstvo veoma je važno da održimo i unapredimo odnose sa Rusijom.\nSvaki susret sa Ruskim politicarima je jos jedan korak u jacanju odnosa !\nZahvaljujući saradnji sa Rusijom smo u situaciji da jačamo našu ekonomsku, političku i vojnu moć.\nSrbija ima svuda prijatelje sirom sveta u svim segmentima napreduje i zajedno s prijateljima Rusije jacanje dveju zemalja u ekonomskom smislu i energetskom i modernizacije zato svi podrzavaju Vucica svim srcem uz njega.\nEkonomska saradnja je uvek tema i moglo bi se zakljuciti da nikada nije bila bolja. Saradjujemo u svim oblastima na opste zadovoljstvo.\nRusija je ovih dana pred velikim izazovima zbog situacije sa Ukrajinom, pretnje NATO i Brisela su sve učestalije, dok je snabdevanje Evrope gasom uvek aktuelna tema. Srbija, kao dobar prijatelj, pružiće diplomatsku podršku uz želju da se tenzije smire i nastavi normalan život.\nSa Rusijom smo povezani svojim slovenskim poreklom i mnogo su nam, puta u istoriji Rusi pomogli u nevolji. Zato na toj osnovi treba da razvijamo naše odnose sa Rusijom, a pre svega na polju ekonomije.\nPredsednik Vučić još jednom pokazuje ogromno gostoprimstvo primivši ambasadora Ruske Federacije, Aleksandra Bocan-Harčenka. Veoma je bitno održavati dobru saradnju sa Rusijom po pitanju bilateralnih odnosa jer je to ključ ka ostvarivanju mnogih zajedničkih projekata u budućbosti.\nZa našu državu je od izuzetnog značaja da održi dobru saradnju sa Ruskom Federacijom po pitanju bilateralnih odnosa. To je ključno za ostvarivanje mnogih zajedničkih projekata u bliskoj budućnosti...\nMnogo je tema za razgovor i mnogo izazova pred nama. Mnoge od njih mozemo resiti zajednickim snagama. Rusija i Srbija su iskreni prijatelji.\nNe postoje reči kojima bi se opisala zahvalnost srpskog naroda ruskoj braći na svemu što su učinili za nas.\nRusija je jedna od svetskih supersila i za nas je od izuzetnog značaja da sa njom imamo dobre odnose i saradnju.\nSituacija na KiM je komplikovana,jer albanska strana ne postuje dogovore! Rusija zna u kakvom smo polozaju i da sve probleme pokusavamo dijalogom da resimo!\n"NISAM SE ČUO SA MAKRONOM" Vučić o novoj ideji predsednika Francuske, otkrio šta je od njega tražio nemački izaslanik, a evo šta kaže o uvođenju obaveznog VOJNOG ROKA (VIDEO)\nVučić sa premijerom Norveške: Ima prostora za unapređenje saradnje dve zemlje


Crveno-beli su odlično otvorili meč i zahvaljući dobrom šutu za tri vrlo brzo stekli maksimalnih 12 poena prednosti >> Pročitaj celu vest na sajtu SrbijaDanas.com << 19:7 već sedmom minutu. Ipak, Partizan je do kraja četvrtine uspeo da se potpuno vrati u igru, kao i u većem delu druge deonice. Međutim, Zvezda je i dalje imala vrlo dobre procente za tri poena, pa su Ročesti i Volden posle ukradene lopte Gordiću za svega nekoliko sekundi u završnici poluvremena doneli crveno-belima dvocifrenu prednost 50:40.\nKošarkaši Partizasna i Crvene zvezde večeras od 21 čas odigraće u dvorani ''Ranko Žeravica'' derbi meč osmog kola ABA lige pred praznim tribinama. Razlog što se meč igra bez prisustva navijača je pandemija korona virusa pa će navijači morati da se zadovolje prenosom na malim ekranima.\nCrvena zvezda je lider regionalnog takmičenja sa svih sedam pobeda iz prethodnih sedam kola, dok su crno-beli trenutno na četvrtoj poziciji sa četiri trijumfa i tri poraza i ovaj meč im je izuzetno bitan jer bi mogao da ima uticaja u određivanu pozicija u plej-ofu. Zanimljivo je da će Saši Obradoviću i Saši Filipovskom ovo biti debi u derbijima kao trenerima, mada je trener Zvezde odigrao mnogo kao igrač crveno-belih. Ovo će biti 43. meč ovih rivala u regionalnom takmičenju, a trenutno je po broju pobeda rezultat 21:21. Prenos meča uživo možete pratiti u nastavku teksta.


Potencijal obnovljivih izvora eneregije u SRB 50.000 GWh\nTanjug 18. septembra 2019. 17:22\n„Godišnja vrednost svih obnovljivih izvora u Srbiji je oko 4,3 miliona tona ekvivalentne nafte, što je 50.000 GWh na godišnjem nivou“, kaže Đovaneti u razgovoru za Tanjug.\n„Ukupna raspoloživa godišnja količina energije vetra za celu teritoriju Srbije je procenjena na 2,3 milijarde kilovat-časova električne energije“, navodi Đovaneti i precizira da se maksimalne vrednosti javljaju u regionu košave i nekim planinskim lokalitetima, kao i da postoji još skrivenih oaza vetrova u Srbiji.\nSa ponosom dodaje da je MK Fintel Wind, zajedno sa kompaijom Fintel Energija, sa više od jedne decenije prisustva i poslovanja, pionir u proizvodnji električne energije na Balkanu.\n„Pored činjenice da smo sa ukupnom instalisanom snagom od 27 miliona kilovat sati, omogućili zelenu struju za 8.000 domaćinstava u Srbiji, vetropark Kula će ostati zabeležen kao postrojenje sa kojim su započele značajne promene kada je u pitanju sektor energetike za celu Srbiju, ali i menjanje svesti lokalne zajednice kada su u pitanju obnovljivi izvori energije“, naglašava Đovaneti.\n„La Pikolina je za nas izuzetno značajna jer je plod ozbiljnog strateškog razmišljanja, dugogodišnjeg istraživanja, i na koncu, velike upornosti i snage celog tima koji je učestvovao na projektu. Danas, zahvaljujući ovom parku, više od 5.500 domaćinstava dobija energiju koja je potpuno čista i koja ne zagađuje okolinu“, kaže Đovaneti.\n„Najavljeno puštanje u rad našeg najvećeg vetroparka – Košava – odigraće se 24. septembra, a nakon toga dolazi i druga faza ovog projekta, kao i otvaranje naših novih vetropostrojenja“, kaže Đovaneti.\nPodseća da je obavezujući cilj za članice EU da obnovljivi izvori energije u 2020. godini učestvuju sa 20 odsto u bruto finalnoj potrošnji, dok je cilj Srbije da taj procenat već sledeće godine bude 27 posto, koji je, kako ocenjuje, „izuzetno ambiciozan“ i „ostvariv“.\n„Strategija razvoja energetike Republike Srbije za period do 2025. godine sa projekcijama do 2030., fokusirana je na ulaganja u tehnološku modernizaciju energetskog sistema kao i rekonstrukcije već postojećih postrojenja. Na ovaj način, očekuje se smanjenje ekonomskih troškova ne samo u privredi, već i u celoj državi, što posledično može dovesti do povećanja standarda stanovništva, naravno uz jačanje konkretnih aktivnosti ka zaštiti životne sredine“, napominje Đovaneti.\n„Ova sinergija korporativnog i vladinog sektora nam pomaže da osnažimo prve korake, koji će, lako kasnije, uz našu jasnu strategiju, ciljeve i posvećenost, prerasti u ozbiljnu trku za čeonu poziciju u ovom delu Evrope“, zaključio je Đovaneti.\nInflacija u Nemačkoj usporila u maju


Nemačka hapšenje Trir\nČini se da snimak koji kruži društvenim mrežama prikazuje trojicu policajaca koji su osumnjičenog prikovali za zemlju i stavili mu lisice na ruke dok je nekoliko drugih osiguravalo hapšenje.\nTamno sivi "rendž rover", kojim su pokošeni ljudi takođe se vidi na snimku.\nNa drugom video snimku se navodno vidi kako četiri policajca uvode pritvorenog muškarca u zgradu.\nNakon što je došlo do nesreće, gradonačelnik Trira Volfram Leibe je izjavio da ima mrtvih i povređenih, a u obraćanju medijima je potreseni Leibe jedva suzdržavao suze.\nNaglasio je kako centar grada izgleda kao scena iz horora.\n- Vozač je vozio kroz pešačku zonu, očigledno u velikoj brzini, ubio nekoliko ljudi i nekoliko povredio, i to neke veoma teško - dodao je on.\nI premijerka pokrajine Rajna-Palatinat Malu Drejer je na svom Tviter nalogu izrazila saučešće porodicama stradalih. Ona i ministar unutrašnjih poslova došli su na mesto nesreće.\nPodsetimo, osumnjičeni se velikom brzinom vozio kroz pešačku zonu u centru Trira. Ljudi su "leteli u vazduh" nakon što ih je udario terenac, rekli su svedoci.\nU incidentu je najmanje 4 ljudi umrlo, a 15 drugih ranjeno, rekao je lokalnim medijima Volfram Leibe, gradonačelnik Trira.\nPolicija je ogradila centar grada, dok istražuje okolnosti i mogući motiv vozača.\nSudeći po pisanju lista "Bild", kancelarka Angela Merkel je zgrožena zbog rezultata nemačke borbe protiv pandemije korona virusa, piše DW i pita da li je virus zaista izmakao kontroli.\nMađarska vlada produžava delimično zaključavanje koje je na snazi od pocetka novembra do 1. marta kao meru suzbijanja širenja korona virusa, rekao je danas Gergelji Guljaš, šef kabineta mađarskog premijera Viktora Orbana.\nRuski predsednik Vladimir Putin rekao je danas da pandemija virusa korona u Rusiji polako jenjava, ali da Rusi ne treba da se opuštaju.\nKineske vlasti su poručile da istraga Svetske zdravstvene organizacije o poreklu pandemije Kovid-19 ne sme biti politizovana, nakon što je danas tim stručnjaka SZO pušten iz karantina u Vuhanu i započeo operativni rad.


Predsedništvo PUPS-a jednoglasno je danas zaključilo da se obrati premijeru Aleksandru Vučiću kako bi otpočeli razgovore o mogućem predizbornom sporazumom sa SNS\nObjavljeno: 18.02.2016. 12:24h\nFoto: Nebojša Mandić, Milan Krkobabić i Aleksandar Vučić\nPredsedništvo PUPS-a jednoglasno je danas zaključilo da se obrati premijeru Aleksandru Vučiću kako bi otpočeli razgovore o mogućem predizbornom sporazumom sa SNS. Ukoliko se ne postigne dogovor, PUPS će samostalno na izbore.\nU saopštenju te stranke se navodi da je premijer taj koji je pokazao najveću posvećenost zajedničkim ciljevima, kao i najveću pažnju za potrebe penzionera. U PUPS-u, naime, iz iskustva koje su imali sa aktuelnom vladom, smatraju da je najbolji način da se u celosti ispune ciljevi te stranke, a pre svega zaštita socijalno-ekonomskog položaja penzionera, da svoje buduće delovanje usklade direktno sa političkom misijom premijera Vučića.\n"Stoga, prirodno je da težimo da jačamo saradnju sa njim i strankom koju vodi", navode iz PUPS-a i dodaju da su o svemu obavestili i aktuelnog koalicionog partnera, lidera SPS-a Ivicu Dačića. Ukoliko, kako navode, u razgovorima bude konstatovano da takva vrsta saradnje nije moguća, Predsedništvo je čvrsto uvereno da je PUPS sposoban i za samostalni izlazak na predstojeće izbore. Inače, nan današnjoj sednici Predsedništva PUPS-a razmatrana je informacija u vezi sa obavljenim razgovorima između predsednika Milana Krkobabića i predsednika SPS Ivice Dačića.\nTokom protekle dve godine, PUPS je, kako se navodi, istrajno podržavao politička zalaganja predsednika vlade da sačuva državu od bankrota, čime je, praktično, obezbeđena sigurnost i redovnost isplata penzija. SPS, PUPS i JS su potpisali koalicioni sporazum pred majske izbore 2008. godine i od tada su zajednički nastupale na izborima. Lider Jedinstvene Srbije Dragan Marković, čija je stranka već godinama bila u koaliciji sa PUPS-om, prokomentarisao je za Tanjug da svako ima pravo da se opredeli sa kim će na izbore.\nNa pitanje da li je JS nešto izgubio zbog toga što je PUPS rešio da se okrene SNS-u, Marković je odgovorio da nije razmišljao o tome. Predsednik SPS Ivica Dačić izjavio je da svako ima pravo da odlučuje kako želi da nastupa na izborima i veruje da odlazak PUPS-a iz koalicije i približavanje SNS-u neće oslabiti socijaliste. Dačić je rekao da socijalisti još uvek nisu razgovarali sa PUPS-om o svemu tome, ali je dodao: "Svako ima opravo da odlučuje kako želi. Ne možemo da prihvatimo da neko na listi ima više nego što ima u realnosti", rekao je Dačić. On takođe navodi da ga PUPS nije obavestio o odluci, ali da su mu najavili da će razgovarati sa SNS-om.\nTagovi SPSPUPSJedinstvena SrbijaSNSAleksandar VučićMilan KrkobabićDragan Marković PalmaIzbori


Direktorka EMA: Građani bolje zaštićeni vakcinom sa licencom EU | EurActiv Serbia\nDirektorka EMA: Građani bolje zaštićeni vakcinom sa licencom EU\nDirektorka Evropske agencije za lekove (EMA) Emer Kuk izjavila je da su Evropljani mnogo "bolje zaštićeni" vakcinom protiv kovida-19 koju je odobrila ta agencija Evropske unije.\nSve vakcine protiv kovida-19, uključujući one koje će tek biti napravljene, moraju da budu analizirane pre nego što dobiju autorizaciju koja može da se primeni početkom 2021. godine, rekla je Kuk, dodajući da EMA nema posebne preferencije ni prema jednoj vakcini.\nKuk je u intervjuu za špansku novinsku agenciju EFE rekla da je činjenica da većina vakcina do sada ima stopu efikasnosti od oko 90% "veoma dobra vest", ali je istakla da je to "analiza kompanija".\nVlasti EU, dodala je, "moraju da potvrde" da su istraživanja do sada sprovedena dovoljna.\n"Zaista verujemo da su pacijenti bolje zaštičeni sa licenciranom vakcinom, ali ako postoji veoma velika potreba i ako farmaceutska kompanija ili država kažu da su koristi veće od rizika za njihovo stanovništvo, onda mogu slobodno da dozvole privremenu upotrebu proizvoda koji nema licencu", kazala je direktorka EMA.\nEMA je početkom decembra primila zvaničan zahtev farmaceutskih kompanija Fajzer/BioNTek i Moderna za uslovnu dozvolu za stavljanje u promet njihovih vakcina u EU.\n"Želimo da budemo veoma sigurni da pažljivo pregledamo podatke. Moramo da odlučimo koje uslove farmaceuti moraju da ispune kada dobiju uslovnu dozvolu. Treba vremena da se to dobro uradi... Treba sve da pripremimo kako bi dali autorizaciju koja je konzistentna i za koju smo sigurni da može da se primeni početkom naredne godine", rekla je Kuk.\nPravo građana da znaju koju vakcinu primaju\nGrađani EU treba da budu upoznati sa svim neophodnim informacijama u vezi sa vakcinom protiv kovida-19 kako bi se osigurala transparentnost i izgradilo poverenje u vakcinu, izjavio je portparol EU za EURACTIV.com.\n"Nije važno samo napraviti vakcinu, takođe je od ključne važnosti obezbediti vakcinaciju naših građana. Kako bi obezbedili dovoljnu stopu vakcinacije, važno je izgraditi poverenje građana u vakcine", izjavio je portparol.\n"Transparentnost je važan element tog procesa", kazao je portparol i dodao da će zato obaveza proizvođača vakcina biti da, na primer, obezbede da svi zdravstveni radnici i svi pacijenti imaju pristup pamfletu na svom jeziku".\nU Grčkoj mediji pišu da vlada ne planira da obavesti građana koju će vakcinu primiti, dok će Španci znati možda tek na dan vakcinacije.